Prvi okrugli sto u Selenči - Proizvodnja i plasman organskih proizvoda\nU Selenči, 5. decembra održan je prvi od tri regionalna okrugla stola u okviru javne kampanje Mesec organske hrane, koju realizuju Agroklaster Srbije i NALED kako bi se pružila prilika proizvođačima, potrošačima i njihovim asocijacijama, predstavnicima relevantnih institucija i stručnoj javnosti da ponude rešenja za unapređenje uslova za proizvodnju i plasman organske hrane u Srbiji.\nSkup je okupio predstavnike Agroklastera, Centra za organsku proizvodnju u Selenči, Republičkog sekretarijata za javne politike, NALED-a, Ministarstva poljoprivrede, šumarstva i vodoprivrede, sertifikacionih kuća, kao i veliki broj proizvođača organskih proizvoda u Srbiji.\nOvom prilikom razgovaralo se o prednostima i slabostima položaja organskih proizvođača u Srbiji i razmotreni su predlozi i preporuke za unapređenje proizvodnje i plasmana organskih proizvoda.\nZaključeno je da organska proizvodnja godinama predstavlja neiskorišćeni potencijal i šansu za razvoj zbog niza administrativnih i sistemskih prepreka sa kojima se susreću proizvođači. Neki od problema tiču se plasmana organskih proizvoda višeg stepena prerade, neusaglašenosti rokova važenja dozvola i procedura, neusaglašenosti regulative sa evropskim propisima. Posebna tema bili su podsticaji za organsku proizvodnju za koje proizvođači kažu da su nedovoljno stimulativni.\nCilj okruglog stola u Selenči, i narednih koji će biti organizovani u Užicu 12.12. i Valjevu 17.12. u okviru kampanje je da se kroz dijalog javnog i privatnog sektora zajedno dođe do najboljih rešenja.\n„Mesec organske hrane“ deo je četvorogodišnjeg Projekta javno-privatnog dijaloga za razvoj koji finansira Američka agencija za međunarodni razvoj (USAID), a sprovodi NALED u saradnji sa Republičkim sekretarijatom za javne politike.\nTokom javne kampanje, svi zainteresovani mogu da dostave predloge i uključe se u dijalog putem sajta www.jpd.rs.


Balkan arhiva vesti 26.06.2018 - Naslovi.net\nDodik upozorava: Migranti Bakirovi glasači!\nPredsednik Republike Srpske Milorad Dodik ponovo je odbacio mogućnost smeštaja migranata na području srpskog entiteta. On je optužio bošnjačke stranke da motivišu migrante da dolaze u BiH kako bi im dodelile državljanstvo i tako uticale na promenu… »\nVečernje novosti 25.06.2018\nSkoro pet tona različitih vrsta droge, koja je bila skladištena u prostorijama Višeg suda u Podgorici, uništeno je ove godine, što je za tonu i po više u odnosu na celu prošlu godinu. Skoro pet tona različitih vrsta droge, koja je bila… »\nBahata vožnja se nastavlja: Brzinu nisu smanjili ni zbog drakonskih kazni\nStroge kazne za brzu vožnju, nevezanje pojasa ili korištenje telefona u vožnji za godinu dana nisu baš uspele da „primire“ vozače u RS. Po zvaničnim podacima Ministarstva unutrašnjih poslova, policija u Srpskoj je za godinu dana primene izmena… »\n26.06.2018 Balkan, izvori


Serija A – Napoli i Lacio u derbiju 4. kola - Meridianbet Vesti\nFudbalItalija Author:\tKladionica Meridian - 18/09/2015\nSerija A – Napoli i Lacio u derbiju 4. kola\nSerija A nam i ovog vikenda donosi mnogo zanimljivih utakmica, a u derbiju 4. kola se staju Napoli i Lacio.\nNakon pobede protiv Juventusa u prvom kolu Udineze je vezao dva poraza i sada pred svojim navijačima dočekuje Empoli. Domaćin je blagi favorit, a u prilog mu ide činjenica da je u poslednjih pet duela sa ovim protivnikom slavio čak tri puta. Milan je ovog leta napravio mnogo promena, ali one na startu sezone nisu dale željene rezultate. Rosoneri su ove sezone upisali samo jednu pobedu, a poslednji od dva poraza ove sezone došao je u gradskom derbiju. Milan ove nedelje dočekuje Palermo, ekipu koja ne zna za poraz ove sezone. Iako je Milan bio uspešniji u duelima sa Palermom, u poslednjem duelu ova dva tima na San Siru slavio je tim sa Sicilije, pa domaćin mora biti izuzetno oprezan.\nInter je trenutno jedini tim sa sve tri pobede u Seriji A. Neroazuri u nedelju putuju u Veronu, gde ih očekuje duel sa Kjevom. Leteći magarci igraju veoma dobro ove sezone. Nakon tri kola imaju sedam bodova, a u prošlom kolu su remizirali sa Juventusom, mada je ostao utisak da su mogli da odnesu ceo plen iz Torina. Atalanta je veoma dobro započela novu sezonu. Tim iz Bergama ima 4 boda i u ovom kolu dočekuje Helas Veronu, ekipu od koje su izgubili tri puta u poslednjih pet susreta. Od starta sezone bilo je jasno da će se Bolonja i Frozinone boriti za opstanak u Seriji A. Timovi koji su ove sezone ušli u elitno takmičenje imaju tri poraza i ovo će biti prilika da upišu prve bodove u novoj sezoni. Juventus je razočarao sve na startu sezone, ali se u Torinu nadaju da stvari kreću u pravom smeru nakon pobede u Ligi šampiona protiv Mančester Sitija. Staru Damu ovog vikenda ne očekuje ni malo lak posao, jer će gostovati ekipi Đenove. Juventus sigurno kvalitetniji tim, ali to će morati da dokažu u nedelju. U poslednjem duelu ova dva tima u Đenovi slavio je domaćin.\nRoma ne bi trebala da ima težak posao u ovom kolu, jer u Rim stiže ekipa Sasuola. Ipak, Vučica mora maksimalno ozbiljno prići ovom meču, jer su gosti ostvarili dve pobede, od kojih je jedna protiv Napolija. Torino i Sampdorija su snažno krenula u novu sezonu. Oba tima su do sada ostvarila 7 bodova i igraju veoma dobro. Ovo je blago iznenađenje, pogotovo za tim iz Đenove koji je ostao bez nekoliko bitnih igrača iz prošle sezone. Poslednji put kada su se ova dva tima sastala Torino je slavio rezultatom 5 – 1, pa Đenovljani imaju jak motiv da se revanširaju za ubedljiv poraz. Karpi će u ovom kolu dočekati Fiorentunu. Za Violu je ovo prava prilika da dođe do prve pobede na gostovanjima ove sezone.\nDerbi 4. kola igra se na jugu Italije, gde Napoli dočekuje Lacio. Po trenutnoj formi i mestima koja ova dva tima zauzimaju na tabeli ne bi se moglo zaključiti da je u pitanju derbi. Međutim, na obe strane ima dosta kvalitetnih igrača od kojih se očekuje da zaigraju na visokom nivou. Napoli ove sezone ne zna za pobedu u Seriji A, pa bi trijumf protiv tima koji ih je ponizio prošle godine na San Paolu i izbacio iz trke za Ligu šampiona značio dosta za nastavak sezone.\nTags:4. kolo, derbi, Lacio, Napoli, serija, tabela, utakmica, vikend


Muković: Ne rasipajte glasove\nSreda , 2014-02-05 | 15:24:19\nPredsednik Bošnjačke narodne stranke (BNS) Mujo Muković pozvao je danas Bošnjake da ne rasipaju glasove na partije koje će se na predstojećim izborima boriti za jedno poslaničko mesto, već da podrže listu “Aleksandar Vučić – budućnost u koju verujemo”.\nOn je na konferenciji za novinare u Novom Pazaru rekao da će ova lista na najbolji način zastupati interese Bošnjaka.\n“Ovo je jedinstvena prilika da rešimo mnoga goruća pitanja u Sandžaku, da obezbedimo nova radna mesta za našu omladinu, ubrzamo evrointegracije i pojačamo borbu protiv korupcije koja u sandžačkim opštinama nije ni započeta”, izjavio je Muković.\nOn je istakao da će BNS voditi pozitivnu kampanju i da očekuje da i ostale partije postupe isto.\nNa pitanje Sto plus radija da li je zadovoljan što je na izbornoj listi “Aleksandar Vučić – budućnost u koju verujemo” BNS pripalo samo jedno poslaničko mesto, odgovorio je da jeste.\n“Iako iz ove perspektive ne deluje tako, zadovoljni smo, jer smo mi jedina manjinska stranka na listi naprednjaka. Od Vučića nismo ni tražili više, jedino je bilo razgovora oko učešća u izvršnoj vlasti u sandžačkim opštinama”, rekao je Muković.\nOn je dodao i da mu ne smeta što je SNS za koalicione partnere izabrala stranke koje na prethodnim izborima nisu bile na njihovoj listi i da nema nikakve zamerke na Vučićev izbor.\nOn je pojasnio da njegova stranka nije nabrojana među partijama koje čine listu “Aleksandar Vučić – budućnost u koju verujemo” jer se nalazi na kvoti SNS, ali da će oni u sandžackim opštinama i dalje delovati kao BNS.\nMuković se nalazi na 47. mestu na listi Srpske napredne stranke (SNS), a BNS je i na prethodnim parlamentarnim izborima bila deo koalicije okupljene oko naprednjaka.


Američke vlasti koriste lažne bazne stanice za špijuniranje korisnika mobilnih telefona u SAD\nOstale vesti, 16.11.2014, 20:38 PM\nAmeričko Ministarstvo pravde prikuplja podatke korisnika mobilnih telefona u SAD uz pomoć uređaja postavljenih u avionima koji se zove “dirtbox”.\nCiljevi tajnog programa američkih vlasti o kome piše Wall Street Journal su kriminalci i osumnjičeni za krivična dela. Međutim, prema tvrdnjama izvora WSJ-a koji su upućeni u detalje ovog programa, američke vlasti tako prikupljaju informacije i o drugim građanima koji nisu osumnjičeni za krivična dela.\nProgram koji je startovao 2007. godine realizuje se uz pomoć aviona Cesna koji poleću sa najmanje per aerodroma u velikim gradovima i čiji letovi pokrivaju veći deo teritorije SAD.\nUređaji koji su nazvani po kompaniji Digital Receiver Technology koja ih proizvodi a koja je u vlasništvu Boeinga, mogu da oponašaju bazne stanice telekomunikacionih kompanija, sa kojima se mobilni telefoni povezuju.\nReč je o relativno malim uređajima koji mogu da preuzmu informacije sa desetina hiljada mobilnih telefona tokom jednog leta. To omogućava istražiteljima da dobiju identifikacione podatke mobilnih telefona, kao i lokaciju njihovih korisnika.\nIzvori WSJ-a nisu naveli koliko su česti ovi letovi i koliko traju, ali su istakli da je to uobičajena praksa.\nMobilni telefoni se automatski povezuju sa najbližom baznom stanicom koja ima najjači signal. “Dirtboxes” se “predstavljaju” kao bazne stanice koje se uklapaju u ovaj opis, primoravajući mobilne telefone da se povežu sa njima i pošalju im svoje jedinstvene registracijske podatke. To važi za sve mobilne telefone, uključujući i one koji koriste enkripciju.\nPrema izvorima WSJ-a, uređaji su u stanju da odrede da li mobilni telefoni pripadaju osobama koje su ciljevi operacije, a zatim da informacije koje su dobijene od mobilnih telefona onih koji nisu osumnjičeni odbace.\nZvaničnik Ministarstva pravde nije želeo ni da potvrdi ni da demantuje postojanje ovakve operacije. Ipak on je istakao da bi razgovor o ovakvim pitanjima omogućio kriminalcima i stranim subjektima da otkriju mogućnosti koje imaju SAD u pogledu nadzora, kao i da agencije kojima rukovodi ministarstvo deluju u skladu sa federalnim zakonom.


Korona se se opet javlja kod oporavljenih pacijenata - 24.08.2020, Sputnik Srbija\nKorona se se opet javlja kod oporavljenih pacijenata\nNaučnici sa Univerziteta u Hongkongu saopštili su da je potvrđen slučaj ponovnog zaražavanja virusom korona, prenosi televizija RTHK. 24.08.2020, Sputnik Srbija\n22:30 24.08.2020 (Osveženo: 22:41 03.08.2021)\n© AP Photo / Kin CheungČovek sa maskom prolazi pored berzanskog displeja ispred banke u Hongkongu\nNaučnici sa Univerziteta u Hongkongu saopštili su da je potvrđen slučaj ponovnog zaražavanja virusom korona, prenosi televizija RTHK.\nKako se navodi, 33. godišnji muškarac u aprilu je bio zaražen kovidom 19, hospitalizovan je i izlečen. Međutim, nakon što se početkom avgusta vratio iz Španije, ponovo je uradio testiranje na virus koronu, a rezultat je bio pozitivan.\nIsprva lekari nisu bili sigurni da li se muškarac ponovo zarazio ili je virus sve vreme bio u njegovom organizmu.\nMeđutim, kako tvrde naučnici sa Univerziteta u Hongkongu, genetička sekvencija je pokazala da su sojevi virusa koji su izdvojeni kod pacijenta u aprilu i avgustu – „potpuno različiti“.\nNaučnici tvrde da je ovo prvi potvrđeni slučaj ponovnog zaražavanja kovidom 19.\n„Mnogi smatraju da su pacijenti koji se izleče od virusa korona, imuni na ponovno zaražavanje, jer se kod većine njih razvijaju neutralizujuća antitela. Međutim, postoje dokazi da kod pojedinih pacijenata broj antitela opada nakon nekoliko meseci“, saopštili su istraživači iz Hongkonga.\nVeliki povratak korone u Evropu: Italija i Francuska na udaru — Srbija odoleva\nBuknula zaraza u kampu: Nudistima naređeno da nose zaštitne maske\nVuhan se vratio u život: Mladi pohrlili u akva-park, bez maski i ostalih mera /foto/


Kako saznajemo, dva razbojnika su provalila u njegovu porodičnu kuću u Batajnici.\nUkrali su mu 100.000 evra i dva roleksa.\nPodsetimo, kako smo već pisali, Knežević je jednom već doživeo napad i to u Budvi, kada mu je Petrovčanin Milan Kaloštrović pretio i zahtevao da mu preda 120.000 evra na ime navodnog duga.\n"UDARAO SAM GA JER NIJE HTEO DA MI VRATI 120.000 EVRA KOJE MI DUGUJE" Saslušan muškarac koji je u Budvi tukao bivšeg vlasnika "Knez petrola"\nCrnogorske "Vijesti" su oktobra prošle godine objavile dva video snimka napada Petrovčanina Milana Kaloštrovića na biznismena iz Srbije Srđana Kneževića, vlasnika "Knez petrola", koji se desio 24. avgusta iste godine u Budvi.\n"M. K. ga je, kako je S. K. naveo u prijavi, odveo u unutrašnjost jednog obližnjeg prodajnog objekta gde mu je upućivao pretnje i od njega zahtevao da mu do ujutru preda 120.000 evra. Po navodima iz prijave, M. K. je S.K. zadao više udaraca u predelu glave", prenele su pre nekoliko meseci navode iz Uprave policije podgoričke "Vijesti".\nKotorsko Osnovno državno tužilaštvo podiglo je tada optužni predlog protiv Petrovčanina Milana Kaloštrovića (46), zbog sumnje da je počinio krivično delo - samovlašće.\n"DOŠLA SU JOŠ 4 MUŠKARCA U CRNOM" Bivši vlasnik "Knez petrola" ispričao sve o NAPADU U BUDVI: "Tražili su 120.000 evra, rekao sam da im NE DAM"


Bezbedniji saobraćaj u Pećincima i Deču\nOpština Pećinci je jedna od trinaest lokalnih samouprava sa teritorije AP Vojvodine koje su dobile podsticajna sredstva za razvoj saobraćaja i putne infrastrukture – zone škola, brzinski displeji i semafori. U zgradi Pokrajinske vlade, 28. novembra, predstavnicima lokalnih samouprava ugovore je uručio Pokrajinski sekretar za energetiku, građevinarstvo i saobraćaj Nenad Grbić. U ime Opštine Pećinci ugovor o dodeli sredstava za postavljanje tehničkih sredstava za usporavanje saobraćaja u dva naselja potpisao je predsednik Opštine mr Željko Trbović.\n“Dodeljenim sredstvima biće postavljena dva ležeća policajca u ulici Jove Neguševića u Pećincima, na raskrsnici sa obilaznicom iz pravca Sibača i iz pravca Pećinaca, kao i jedan ležeći policajac u ulici Braće Nešković u Deču, u zoni škole. Inače, Opština Pećinci poslednjih godina dosta je učinila na unapređenju bezbednosti svih učesnika u saobraćaju. U Šimanovcima je na mestu gde deca na putu do škole prelaze jednu od najprometnijih ulica u našoj opštini, postavljen ležeći policajac sa pešačkim prelazom na samom ležećem policajcu, kao i brzinski displeji sa obe strane pešačkog prelaza, a nedavno smo obnovili i horizontalnu i vertikalnu signalizaciju na opštinskim putevima, posebno u zonama škola” – rekao je predsednik Trbović.\nUkupna vrednost radova za ove dve investicije je 342.540,00 dinara. Pokrajinski sekretarijat dodelio je pećinačkoj opštini sredstva u iznosu od 274.032,00 dinara, dok će ostatak sredstava iz bužeta obezbediti Opština Pećinci.


Izmjene bi trebale omogućiti zakonski okvir za direktnu nabavku vakcina u BiH (EPA)\nPredstavnički dom Parlamentarne skupštine Bosne i Hercegovine (PSBiH) usvojio je, po hitnom postupku, prijedlog zakona o dopuni Zakona o javnim nabavkama.\nDom je prethodno usvojio zahtjev poslanika iz Kluba poslanika Stranke demokratske akcije (SDA) za razmatranje ovog prijedloga zakona po hitnom postupku, prenosi Anadolija.\nUz ova dva prijedloga zakona, Predstavnički dom usvojio je zaključak kojim predlaže Domu naroda PSBiH da prijedlog zakona o dopuni Zakona o javnim nabavkama i prijedlog zakona o dopuni Zakona o lijekovima i medicinskim sredstvima razmatra po hitnom postupku jer su, kako se navodi u zaključku, prijedlozi zakona visokog stepena hitnosti i formulisani su na jednostavan način.\nIzmjene bi trebale omogućiti zakonski okvir za direktnu nabavku vakcina u BiH.\nRaspoloživa rješenja za hitnu nabavku\nPoslanici su obavili raspravu o tački “Informacija Agencije za javne nabavke BiH i Agencije za lijekove i medicinska sredstva BiH o neophodnim uslovima, preprekama i svim raspoloživim solucijama za hitnu nabavku vakcina protiv korona virusa, s odgovarajućim materijalom u pisanoj formi”, koja je u dnevni red uvrštena na prijedlog poslanika Predraga Kojovića, Damira Arnauta, Zukana Heleza, Saše Magazinovića, Nenada Nešića, Mirjane Marinković-Lepić, Aide Baručije, Jasmina Emrića, Nade Mladine, Zlatana Begića i Dženana Đonlagića.\nUsvojen je i zaključak kojim Predstavnički dom zadužuje predsjedavajuću Predstavničkog doma da otkaže 11. hitnu sjednicu Doma, zakazanu za subotu, 27. februara, s jednom tačkom dnevnog reda: “Informacija Agencije za javne nabavke BiH i Agencije za lijekove i medicinska sredstva BiH o neophodnim uslovima, preprekama i svim raspoloživim solucijama za hitnu nabavku vakcina protiv korona virusa”.


Turistička organizacija Grada Novog Sada i 2019. godinu započinje promotivnim aktivnostima - TONS\nHomepage Blog Turistička organizacija Grada Novog Sada i 2019. godinu započinje promotivnim aktivnostima\nTuristička organizacija Grada Novog Sada predstavlja turistički potencijal našeg grada na međunarodnom sajmu turizma “CMT” koji se održava u Štutgartu, u periodu od 12. do 20. januara 2019. godine.\nSajam “CMT Stuttgart” (Caravaning, Motoring, Tourism) je najveći sajam na svetu posvećen turizmu i slobodnom vremenu, otvoren za publiku. Na sajmu izlaže oko 2.100 izlagača iz 100 zemalja sveta i 360 regiona i gradova. Za devet dana trajanja, sajam poseti oko 265.000 posetilaca.\nTuristička ponuda Novog Sada predstavljena je putem štampanog materijala na nemačkom jeziku u direktnom kontaktu sa publikom i putem promotivnih filmova o gradu i Fruškoj gori. Akcenat je stavljen na dve titule koje je Novi Sad poneo, Omladinsku prestonicu Evrope za 2019. godinu i Evropsku prestonicu kulture za 2021. godinu, “city break” turizam, kulturne sadržaje i sadržaje za mlade, festivale, Frušku goru, Dunav, biciklističke rute, aktivan odmor.\nPored Turističke organizacije Grada Novog Sada, na štandu Turističke organizacije Srbije zajedno se predstavljaju turističke organizacije Beograda, Vojvodine, Zlatibora, Čačka i opština Savski venac.


M. K. 17. januara 2018. 07:37\nSmrt istaknutog srpskog političara sa Kosova Olivera Ivanovića mogla bi dodatno da iskomplikuje problematične odnose Beograda i Prištine, konstatovao je danas britanski „Gardijan“ i upozorio da će to ubistvo „neki iskoristiti u pokušaju da skrenu pažnju sa rastućih političkih tenzija oko novog kosovskog krivičnog suda“.\n„Ivanović je ubijen ispred sedišta svoje stranke na dan kada su Beograd i Priština nastavile pregovarački proces u Briselu o normalizaciji odnosa posle pauze od više od godinu dana“, primećuje britanski list.\nUbistvo Ivanovića, takođe, pokreće pitanje koje se tiče međunarodnih misija, (Euleks i Kfor) za koje, kako navodi „Gardijan“, kritičari tvrde da zatvaraju oči pred organizovanim kriminalom.\nBritanski list navodi da su tenzije oko Kosova već u porastu, pošto je Vlada u Prištini pokrenula inicijativu za ukidanje Specijalnog suda za ratne zločine koji bi sudio za zločine koji su počinili kosovski Albanci, a među kojima bi mogli da se nađu i pripadnici političke elite.\nIvanović je, piše „Gardijan“, upozoravao na bezbednosno okruženje na Kosovu, zahtevajući aktivniji pristup Euleksa i Kfora.\nPodseća i da je u julu, uoči lokalnih izbora, zapaljen Ivanovićev automobil.\nBritanski list ističe da se delegacija Beograda povukla iz Brisela sa pregovora posle vesti o ubistvu Ivanovića.\nPozivajući se na neimenovani izvor u Vladi Srbije, „Gardijan“ navodi da se delegacija Beograda povukla i zbog nedavnih provokacija predsednika kosovskog Parlamenta Kadrija Veseljija.\n„Šta god da se desi, ovo ubistvo će verovatno biti iskorišćeno u političke svrhe“, rekao je stručnjak za jugoistočnu Evropu na londonskom Univerzitetu Sent Meri.\nOn smatra i da će ubistvo Ivanovića „neki iskoristiti u pokušaju da skrenu pažnju sa rastućih političkih tenzija oko novog kosovskog krivičnog suda“.\nList podseća da je Ivanović 2016. godine bio osuđen za ratne zločine tokom sukoba na Kosovu, ali je presuda u februaru prošle godine poništena i naloženo je novo suđenje.\nPodseća se i da je Ivanović bio uhapšen 2014. godine, što je pokrenulo proteste Srba i čemu se oštro usprotivio Beograd. Ivanović se izjasnio da nije kriv, tvrdeći da je proces politički motivisan.\nO ubistvu Ivanovića (64) izvestio je i britanski „Independent“, navodeći da je on bio jedan od ključnih političara na severu Kosova sa većinski srpskim stanovništvom.\nOvaj napad će verovatno pojačati etničke tenzije na Kosovu, ocenjuje „Independent“.


"Finansijski sistem Srbije konaèno na zdravim nogama" - B92.net\nBeograd -- Ministar finansija Siniša Mali izjavio je da je Republika Srbija prodala državne obveznice denominovane u evrima na rok od 20 godina.\nIzvor: B92 sreda, 29.01.2020. | 15:23 -> 15:35\nObveznice su prodate po stopi prinosa od tri odsto i uspešno je realizovana celokupna emisija u ukupnom iznosu od 150 miliona evra.\nPrema njegovim reèima, ovo je najbolja potvrda da je finansijski sistem siguran, stabilan i jak, te da je konaèno na "zdravim nogama".\n"Imali smo odlièan odziv investitora, što je za nas znak poverenja u finansijski sistem Srbije. Postoji vera u nacionalnu monetarnu i ekonomsku politiku. Ovo je najava uzbudljive godine kada je reè o razvoju domaæeg tržišta kapitala, koje se budi iz višedecenijskog sna", izjavio je tim povodom ministar finansija Siniša Mali.\nOn je precizirao da je Republika Srbija emitovala obveznicu denominovanu u evrima sa kuponskom stopom od 3,50 procenata i uspešno realizovala celokupnu emisiju.\n"Dvadesetogodišnjom državnom obveznicom, produžena je roènost državnih hartija od vrednosti denominovanih u evrima, koje su se do sada emitovale sa maksimalnom roènošæu od petnaest godina. Ukupan obim tražnje iznosio je 191.457.000,00 evra, što dodatno potvrðuje atraktivnost državnih obveznica i poverenje investitora u našu ekonomiju", rekao je Mali.\nKako je objasnio, državne obveznice na naplatu dospevaju 31. januara 2040. godine, a kuponi æe se isplaæivati godišnje svakog 31. januara do datuma dospeæa.\nMinistar je istakao da je interesovanje bilo toliko veliko da su stizale i ponude za ispod tri odsto kamate na 20-godišnje obveznice.\n"Ulaganje u državne obveznice ne nosi nikakav rizik i to su investitori prepoznali. Inflacija i kurs u zemlji su pod kontrolom, kao i svi drugi ekonomski parametri", kazao je ministar i podsetio da je ovo veliki uspeh imajuæi u vidu da su nekada kamatne stope na naše obveznice sa mnogo kraæim rokom dospeæa premašivale sedam procenata.\nPrema njegovim reèima, optimistièni pogled na situaciju daæe i informacija da se za emitovanje pripremaju i dvanaestogodišnje obveznice koje æe biti denominovane u dinarima, te da æe biti ponuðene na domaæem tržištu u narednom periodu.\n"Mi æemo u narednom periodu pripremiti i dugoroène obveznice denomirane u dinarima. Idemo na veæu dinarizaciju finansijskog sistema Srbije. Cilj nam je da još više ojaèamo poverenje domaæeg stanovništva u domaæu valutu, da se poveæa uèešæe dinarskih depozita stanovništva i privrede ali i da se smanje valutni rizici i stvori zdrava ravnoteža valuta u ukupnom javnom dugu Srbije", rekao je ministar finansija.\nOn je podsetio da su srpske obveznice nedavno uvrštene na pozitivnu listu za potencijalno ukljièivanje u JP Morganov indeks državnih obveznica zemalja u razvoju a da je tome prethodilo to što smo u decembru prošle godine objavili da æemo emitovati dinarsku benèmark obveznicu u iznosu od 100 milijardi dinara na rok od 12 godina.\n"Èim smo to objavili, stranci su odmah krenuli da trguju na sekundarnom tržištu sa obveznicama koje imaju portfoliju sa kraæim rokom dospeæa kako bi se pripremili za naše dvanaestogodišnje obveznice i na taj naèina produžili roènost svoje investicije. To znaèi da žele da ostanu u Srbiji, da zamene kraæi rok za duži i da veruju naš dinar", zakljuèio je ministar Siniša Mali.\nMinistar je podsetio da je prošle godine poveæan kreditni rejting Srbije, te da oèekuje da æe ove godine stiæi do investicionog rejtinga. Takoðe, on je najavio da æe Republika Srbija zapoèeti zvaniènu saradnju sa Juroklir bankom, èime æe stranim investitorima biti omoguæeno da na brz i efikasan naèin ulažu u domaæe hartije od vrednosti, što samim tim znaèi i niže troškove zaduživanja.


ILIRIKA - Sve o fondovima\nInvesticioni fondovi spajaju imovinu većeg broja ulagača, kojom upravljaju stručnjaci. S obzirom na to da o profitabilnosti investicija u fondovima brinu iskusni portfolio menadžeri, vi ne morate da pratite događanja na svetskim tržištima i neprestano se prilagođavate promenama. Investicijom u fondove jednostavno, povoljno in bezbedno koristite najbolje prilike za investiciju u zemlji i svetu!\nJednostavna štednja u fondovima\nŠtednja u investicionim fondovima je veoma jednostavna, jer brigu za vaše investicije u potpunosti preuzimaju stručnjaci. Za početak štednje vam nije potrebno nikakvo predznanje.\nUplatu u fondove vršite kako vama najviše odgovara: možete da uđete jednokratnom uplatom ili da štedite postepeno, mesečnim uplatama.\nZa razliku od oročenih uloga u bankama, sredstva su vam u fondovima uvek na raspolaganju. Kada se odlučite da izađete iz fonda, sredstva vam u novcu uplaćujemo na vaš lični račun u roku od pet radnih dana. Isplate iz fonda ILIRIKA Cash Dinar se vrše već narednog radnog dana.\nŠtednja u fondovima vam omogućava efikasnu štednju u svetskih deonicama, obveznicama i drugim finansijskim instrumentima i u slučaju niskih iznosa, kao što je na primer 50 EUR, jer vas ne terete fiksni troškovi povezani sa neposrednom investicijom u deonice ili obveznice.\nSredstva fondova su investirana u različite hartije od vrednosti (akcije, obveznice i sl.) zbog čega ste manje izloženi tržišnom riziku, nego da imovinu u potpunosti uložite samo u jednu ili nekoliko investicija.\nFondovi su odlična prilika za dugoročno ostvarivanje prinosa, većih od oročenih uloga u banci. Stručni menadžeri fondova vode računa o tome da imovina fonda bude optimalno investirana sa dugoročnim ciljem ostvarivanja natprosečnih prinosa.\nMeđu fondovima ILIRIKA izaberite svoju kombinaciju fondova, koja prema očekivanoj profitabilnosti i bezbednosti najviše odgovara vašim očekivanjima i investicionim ciljevima.\nŠta su investicioni fondovi i kako mogu da štedim u njima?\nInvesticioni fondovi spajaju imovinu u vlasništvu većeg broja ulagača kojom upravljaju licencirani portfolio menadžeri. Celokupna imovina fonda je podeljena na investicione kupone čiji su vlasnici svi ulagači fonda. Svakom uplatom u fond kupujete određen broj investicionih kupona fonda i tako postajete suvlasnik fonda. Svaki investicioni kupon fonda je proporcionalno raspodeljen u sve investicije fonda, a samim tim i vaša imovina koja se nalazi u fondu.\nZašto su fondovi odličan dodatak štednji u depozitima?\nInvesticioni fondovi su po pravilu profitabilniji od oročenih uloga u bankama, naročito dugoročno. U poređenju sa oročenim ulozima, oni su i fleksibilniji i troškovno efikasniji. U fondovima svi ulagači ostvaruju profite iste visine, bez obzira na uplaćena sredstva. Osim toga, vaša sredstva su u investicionim fondovima daleko likvidnija nego kod depozita. Ukoliko su vam u bilo kom trenutku potrebna sredstva u novcu investirana u fondove, biće na vašem računu u roku pet radnih dana nakon što ste predali zahtev u pisanoj formi.\nKojim tipovima fondova upravlja ILIRIKA?\nILIRIKA upravlja različitim tipovima fondova i na taj način vam omogućava da napravite kombinaciju koja najviše odgovara vašim potrebama i investicionim ciljevima. Najbezbedniji fondovi su fondovi očuvanja vrednosti ILIRIKA Cash Dinar i ILIRIKA Cash Euro, koji investiraju na tržištu novca. ILIRIKA Balanced je izbalansirani mešoviti fond i predstavlja srednji put između bezbednosti i ambicioznosti. ILIRIKA Dynamic i TRIUMPH su najriskantniji, ali i potencijalno najprofitabilniji fondovi u kojima 75% investicija predstavljaju akcije.\nKoji je minimalni iznos za početak štednje u fondovima?\nŠtednju u investicionim fondovima možete da započnete bilo kojim iznosom. Zakon ne određuje minimalni iznos za ulazak u fond, ali se preporučuje da iznos bude barem 20 EUR.\nNa koji način period štednje utiče na izbor odgovarajućih fondova?\nAkcioni fondovi su po pravilu volatilniji od mešovitih, novčanih i fondova obveznica. To znači da je, kartkoročno, njihova vrednost promenljivija, usled većeg rizika prinos može u određenom periodu da bude i negativan, pre nego što se trend ponovo okrene nagore. Zato vam prilikom investiranja u ILIRIKA Dynamic i TRIUMPH preporučujemo period štednje od barem 5 godina. U slučaju mešovitog fonda ILIRIKA Balanced, preporučujemo vam najmanje 3 godine štednje. Ukoliko planirate da štedite kraći period ili želite da izbegnete fluktuaciju vrednosti imovine, preporučujemo vam fondove ILIRIKA Cash Dinar i ILIRIKA Cash Euro.


Vučić: Teško ćemo postići bilo kakav sporazum sa Prištinom, ništa od razgraničenja - Vijesti.me\nPREDSJEDNIK SRBIJE PORUČIO DA BEZ GAZIVODA NEMA NI OPSTANKA, NI OSTANKA LJUDI\nPredsjednik Srbije Aleksandar Vučić rekao je da se na Gazivodama vidi težina svih problema sa kojima se Srbija suočava i da bez Gazivoda nema ni opstanka ni ostanka ljudi.\nOn je danas oko 14,15 časova stigao na Kosovo, u opštinu Zubin Potok, piše B92.\n“Za nas je ono od presudnog značaja, bez Gazivoda nema opstanka ni ostanka ljudi u Ibarskom Kolašinu, Obiliću... Preko ovog jezera možete da vidite težinu i dubinu svih naših sporova i neslaganja. Došao sam da govorim šta nam je ideja, a ideja nam je da dugo vremena sačuvamo mir“, rekao je Vučić prilikom dolaska na jezero Gazivode u opštini Zubin Potok, piše B92.\nOn je završio posjetu Gazivodama, a u Lešaku je posjetio školu, ali i jedno poljoprivredno gazdinstvo.\nVučić je izjavio da će biti teško postići bilo kakav sporazum sa Prištinom i da neće moći da se sprovodu njegove ideje o razgraničenju, jer se tome protivi i najveća evropska sila, odnosno Njemačka, ali i Albanci.\nPredsjednik Srbije je novinarima rekao da Srbija ne može da prihvati nametnute odluke iz 2008. godine kada je Kosovo proglasilo nezavisnost, ali da je dogovor teško postići jer se tome protivi najveća evropska sila.\n"Ja sam predsjednik Srbije i radim ono što je realno i moguće i nastaviću da rzgovaram i izborim najviše što je moguće za svoj narod, a izgubim najmanje što moramo. Dug put je pred nama, mnogo je trnja i problema, ali se nadam samo da ćemo uspjeti da sačuvamo mir i da ćemo umjeti da razumijemo da u budućnosti prije svega vodimo računa jedni o drugima", rekao je Vučić.\nOn je naveo i da u izjavi njemačke kancelarke Angele Merkel o tome da ne treba mijenjati granice nije ništa novo, ali da to ne znači da Beograd ne može da pomogne srpskom narodu na Kosovu.\nVučić je danas, prethodno, u obližnjem Centru za ekologiju i razvoj sporta, na opasku novinara "ipak ste uspjeli da dođete", uzvratio riječima: "Nije valjda da ste sumnjali".\nNa početku posjete Kosovu, u Zubinom potoku, Vučić je rekao da se divno osjeća i da je srećan što je tu.\nOn je obišao Centar za ekologiju, Centar za razvoj sporta i Crveni krst na obali jezera Gazivode za čiju je izgradnju Vlada Srbije uložila više od 200 miliona dinara.\n"Ovo su objekti koji su izgrađeni novcem građana Srbije, a koristiće ga mladi ovog kraja", rekao je Vučić, prenosi B92.\nVučić danas na Kosovu Foto: Beta-AP\nSa Vučićem su u obilasku ova dva centra, direktor Kancelarije za Kosovo i Metojhiju (KiM) Blade Srbije Marko Đurić, ministar zdravstva Zlatibor Lončar, te šef BIA Bratislav Gašić.\nTa opština je i prva tačka njegove dvodnevne posjete Kosovu, po programu koji uključuje i Gazivode, a na koji je, pod pritiskom Zapada, tek kasno sinoć pristala Priština.\nVučić će obići Zubin Potok, a potom i hidroelektranu u Gazivodama, a današnju posjetu sjevernom dijelu Kosova nastaviće obilaskom Leška, Leposavića i razgovorom sa političkim predstavnicima Srba sa Kosova u Zvečanu, u večernjim satima.\nZa sjutra se očekuje da će predsjednik Srbije posjetiti i pojedine djelove centralnog Kosova, južno od Ibra, i na kraju će se obratiti građanima na velikom skupu u Kosovskoj Mitrovici, govorom u kojem će iznijeti okolnosti, realno stanje stvari, kapacitete i mogućnosti Srbije da se dođe do komrpomisnog rješenja u kojem bi bili uvaženi i interesi Srba i Srbije na Kosovu.\nNa putevima ka hidroelektrani Gazivode, u opštini Zubin potok, prvoj tački posjete predsednika Vučića Kosovu, danas nema vidljivog prisustva pripadnika kosovske policije, ali je prema prelazu Brnjak prošao jedan konvoj KPS, javlja Tanjugov izvještač sa lica mjesta, a prenosi B92.\nNa brani hidroelektrane Gazivode se, inače, privode kraju pripreme za doček predsjednika Srbije.\nZaposleni HE Gazivode postavili su na branu veliku zastavu Srbije, a Vučića dočekuje i veliki baner sa porukom "Dobrodošao predsjedniče Srbije", dok se na samoj brani vijore male zastave Srbije, piše B92.\nA što ne pita Mila da ti pozajmi Mašana no se vozikaš ka golf igrač, mali papa.\nNonems 2 mjeseca\nNa žalost ovo je priznanje Kosova jer Vučić nije imao drugo rešenje,otkazan je sastanak na diskretan način Dodji na Kosovo i uživaj\nЈеромонах_Удбаније 2 mjeseca\nOvako je mlađani Vučić, prije 25 godina držao govore po Kninu i Pakracu. Kad je pala Krajina, nije držao govore, zabio se u mišiju rupu i on i stotine hiljada drugih Srpskih Radikala i ostalih Patrijota. Nisu pritekli u pomoć svojoj braći, jedino su im postavili barikade da ne mogu uć u Beograd. Ne slute ni ovi govori na dobro. Đe god je Vučić držao govore, tu danas ne živi ni jedan Srbin.\nгобил 2 mjeseca\nJeli ga sreo Vojvoda Paja fala boze sa svojim bordelom, onaj sto rasklapa pusku za 3 sekunde...\nonda si i ti velji Srbin, ne samo da lazes vec i izmisljas\nRazgraničenje je trebalo napraviti 1992. Tada su Srbi mogli uzeti što su htjeli i podijeliti Kosmet 50:50. Albanci bi tada bili presretni da dobiju svoju Republiku Kosovo. Danas je razgraničenje i razmjena teritorija bajka, koja se priča Srpskom narodu da lakše progutaju gorku pilulu gubitka Kosmeta.


Feniks-Izdavanje :: Stan za izdavanje, Svetogorska, 130m2, ID-3023\nID: 3023-1 Stan za izdavanje, Svetogorska, 130m2, ID-3023\nIzuzetan, nov stan za izdavanje na odličnoj lokaciji u Svetogorskoj ulici, u blizini Ateljea 212. Nalazi se u potkrovlju starije održavane zgrade, istočno orijentisan, renoviran, sa velikom terasom iznad dvorišnog prostora. Stan je funkcionalno struktuiran, pored konformnog centralnog prostora koji zauzima dnevna soba sa kuhinjom, tu su i tri spavaće sobe sa dva kupatila. Kuhinja modereno dizajnirana sa svim pratećim ugradnim sadržajem. Jedno od kupatila poseduje potpuno novu hidromasažnu kadu, dok je u drugom kupatilu tuš kabina. Centralni klima uređaj, svaka prostorija ima plafonsku nezavisno podesivu jedinicu, LED rasveta, video interfon, kvalitetna stolarija i parketarski radovi, veliki garderoberi, krovni prozori i etažno grejanje-na struju su karakteristike koje garantuju sofisticiranost, ekonomičnost i udobnost. Prostrana terasa sa dve tende i ambijentalnim osvetljenjem nudi odlične uslove za ljubitelje hortikulture, a zasigurno će opčiniti i hedoniste koje vole da uživaju u čarima jutarnjeg sunca ili zvezdanog neba. Takođe, stan se može opremiti dodatnim nameštajem i tehnikom, kao što se može i ukloniti ono što ne zadovoljava estetske kriterijume budućeg zakupca. Idealan izbor za porodice ili poslovne ljude koji pored odlične lokacije cene kvalitet i funkcionalnost stambenog prostora.


Ministar Vulin: Svaki pripadnik službi bezbednosti zna da država brine o njemu - Radio televizija Pančevo\n20. februara 2021. 20. februara 2021. 0141\nMinistar unutrašnjih poslova Aleksandar Vulin sa ministrom građevinarstva, saobraćaja i infrastrukture Tomislavom Momirovićem obišao je danas gradilište na kojem se izvode radovi na izgradnji stanova za pripadnike službi bezbednosti u beogradskom naselju Galenika.\nPo obilasku gradilišta, ministar Vulin je istakao da je zadovoljan brzinom izvođenja radova i naglasio da svi pripadnici službi bezbednosti, oni koji su zaključili ugovore o kupovini stana, ali i oni koji će ih tek zaključiti, mogu da budu potpuno sigurni da će dobiti stanove najboljeg kvaliteta po najboljoj mogućoj ceni.\n„Predsednik Republike Srbije Aleksandar Vučić pokrenuo je plansku i organizovanu aktivnost izgradnje stanova za pripadnike službi bezbednosti. To se decenijama nije radilo u našoj zemlji i o ljudima koji pripadaju službama bezbednosti, vojsci, policiji, Bezbednosno-informativnoj agenciji, brinulo se samo kada naiđu teška vremena“, rekao je ministar Vulin.\nPrema njegovim rečima, danas svaki pripadnik službi bezbednosti zna da država brine o njemu, zna da je njegova porodica sigurna i zbrinuta i da on može da se posveti onome što je njegov posao – zaštiti naše države, zakona i reda u našoj zemlji.\nUkazavši da su plate u policiji daleko bolje nego što su bile ranije, ministar Vulin je naveo da bi ta plata možda bila veća negde drugo, ali da nigde pripadnici službi bezbednosti neće dobiti zaokružen sistem u kojem žive, stan, brigu o zdravlju njih i njihovih porodica, o njihovoj deci.\n„Zato svi zajedno možemo da budemo zahvalni državi što se ovako odnosi prema pripadnicima službi bezbednosti, a kada naiđu teška vremena i policija, i vojska i Bezbednosno-informativna agencija su tu ne pitajući šta je država uradila za njih. U ovim trenucima kada se naša zemlja tako uporno i hrabro bori sa organizovanim kriminalom ovo je samo jedan od načina da im kažemo hvala“, naveo je ministar Vulin.\nMinistar Momirović istakao je da se izvođenje radova na izgradnji ovih 1.000 stanova odvija dobrom dinamikom i najavio da će sledeće godine početi izgradnja još 2.500 stanova.\n„Za nekoliko meseci, u aprilu, predajemo 500 stanova pripadnicima službe bezbednosti koji će se useliti u Novom Sadu, 200 u Kragujevcu i 200 u Kraljevu. Radimo na tome da u narednih nekoliko godina nijedan pripadnik službi bezbednosti nema nerešeno stambeno pitanje“, rekao je Momirović.\nPrema njegovim rečima, pripadnici službi bezbednosti imaju jasnu perspektivu i privilegiju, koje se ne ogledaju samo u plati, jer će imati priliku da uz kredite koje stimuliše država kupe stanove po ceni od 500 evra po kvadratu, a koji vrede mnogo više.\nTrinaesti divizion jedna od najbolje opremljenih jedinica artiljerije\nPredsednik Vučić sutra sa predstavnicima Hrvatskog nacionalnog vijeća\nBranislava Grčić 17. avgusta 2020. 18. avgusta 2020.\nZorana Stekovic 3. avgusta 2021. 3. avgusta 2021.\nVulin: Eksplozija se desila u magacinu gotovih proizvoda\nIvana Bogdanovski 4. juna 2021. 4. juna 2021.


Novo u EUnet oblaku | PC Press\nNovo u EUnet oblaku\n29. novembar 2011. 7. avgust 2017. Aleksandra Šakić\nKompanija EUnet je danas održala konferenciju za medije na kojoj je najavila novu uslugu za sve korisnike EUnet Clouda, kao i aktuelne novogodišnje popuste i poklone koje za sve svoje nove i postojeće korisnike.\nSvi korisnici EUnet Cloud servisa uskoro će moći sa bilo kog mesta u svetu, u bilo koje vreme i sa bilo kog uređaja (telefon, tablet ili računar), da pristupe svojim servisima i aplikacijama (bazama podataka, CRM – programu za vođenje klijenata, kompanijskoj dokumentaciji, email serveru itd.). Pristupanje podacima će biti jednostavno kao da se nalazite u lokalnoj mreži svoje kompanije, uz garanciju potpune bezbednosti podataka i privatnosti.\n“Redovnim plaćanjem mesečnih računa svaki naš korisnik će postati član EUnet cluba. Cilj nam je da našim korisnicima osim kvalitetnog interneta, IPTV za dinar i besplatnog telefoniranja, ponudimo dodatne usluge i povoljnosti koje mogu ostvariti kao članovi kluba. Već smo sa preko 20 kompanija, turističkih agencija, škola potpisali ugovor o saradnji koji će našim najvernim korisnicima omogućiti brojne popuste prilikom kupovine njihovih proizvoda. Na ovaj način i najavljujemo kampanju za sledeću godinu “EUnet – više od interneta”, rekao je Milan Miličić, direktor prodaje i marketinga EUnet group.\nTagovi: cloud computing, Eunet, Internet, ponuda\n← Nova HP-ova rešenja za optimizaciju informacija pokreću Instant-On preduzeća\nDell XPS 14Z uskoro na srpskom tržištu →


Zarif je govorio putem video-linka u obraćanju Generalnoj skupštini UN povodom 75 godina od osnivanja svetske organizacije.\n- Osam nasilnih ratova koje su SAD pokrenule ili su se pridružile od 2001. godine pod izgovorom rata protiv terorizma, rezultirali su gubitkom više stotina hiljada nedužnih života, bezbrojem razorenih zajednica i porodica te ekstremizmom bez presedana - naglasio je Zarif.\nPrema njegovim rečima, vreme je da se to promeni, te da se svet poštedi novih problema.\nOn je naglasio da UN, na svoj 75. rođendan treba da se posveti tome da ustane protiv unilateralizma i rata.\nVirtualni samit posvećen 75 godina od osnivanja UN počeo je 21. septembra ali je prekinut, pošto su brojne zemlje kršile ograničenje od tri minuta za govor a nastavljen je danas.\nIzvori iz UN ističu da je većina današnjih govora u UN ranije snimljena i nisu ažurirani tokom proteklog meseca.


Struka o kaznama za kršenje konkurencije i slučaju Telekom-Telenor\nBiznis Autor:nova.rs03. feb. 202123:28 > 23:322 komentara\nKazne za kršenje konkurencije često se definišu kao procenat prihoda koji kompanija mora da plati zbog povrede pravila, kaže za Nova.rs Goran Radosavljević profesor Fakultet za ekonomiju, finansije i administraciju (FEFA). On navodi da su u Evropi te kazne išle do dest odsto godišnih prihoda kompanije i potvrđuje da kaznu do deset odsto ukupnih godišnih prihoda propisuje i zakonodavstvo Srbije.\n“Imamo slučajeva da su u Evropskoj uniji te kazne išle i do deset odsto prihoda koji su kompanije morale da plate ako se dokaže da su na bilo koji način prekršile pravila konkurencije, što je veliki udar na poslovanje tih kompanije jer su deset odsto prihoda ogromna sredstva” objašnjava Radosavljević za Nova.rs.\nPostoje, prema njegovim rečima, i druge kazne koje su najčešće finansijske, ali zabrana takvih sporazuma.\nKomisija za zaštitu konkurencije, naime, još nije odlučila da li je nadležna za sporazum Telekoma i Telenora o saradnji. Ovo telo je saopštilo da će prvo utvrditi svoju nadležnost, a zatim će odlučivati o tome da li sporazum o saradnji Telekoma i Telenora ispunjava da bude izuzet od uredbi Zakona o zaštiti konkurencije. Naime, Telekom i Telenor su u pojedinačnim zahtevima tražili izuzeće od zabrane ugovora o ograničenoj i definisanoj poslovnoj saradnji u određenom segmentu poslovanja.\nIstovremeno, N1 je objavila da je u više različitih dopisa članovima izvršnog i nadzornog odbora Vladimir Lučić, aktuelni direktor Telekoma, obrazložio da je cilj sporazuma sa Telenorom urušavanje SBB i uništavanje TV stanica u sastavu United media, a da je saradnja sa Telenorom sredstvo kako da se do toga dođe.\nRadosavljević objašnjava da su kompanije u ovom slučaju verovatno tražile izuzeće ovog restriktivnog sporazuma od zakonskih odredbi pozivajući se na određene tačke zakona koje predviđaju izuzetke.\n“Suštinski ti restriktivni sporazumi su zabranjeni, ali član 12. Zakona o zaštiti konkurencije kaže da je restriktivni sporazum izuzet od zakona ukoliko on doprinosi između ostalog tehnološkom unapređenju sektora. Jasno je da postoje slučajevi da ne može svaka saradnja konkrenata biti zabranjena” ističe.\nOn naglašava da je Komisija ta koja će da oceni “da li je saradnja konkurenata tu zarad boljitka u sektoru ili je usmerana ka uništenju konkurenciji, što je zakonom strogo zabranjeno”.\nO čemu sve mora da sudi Komisija\nInterni spisi, prema njegovoj oceni, na koje se poziva N1 bacaju novo svetlo na sporazum Telekoma i Teleonora.\n“Ukoliko je tu suštinski namera uništavanje treće strane, a ne kako se verovatno u tom zahtevu za izuzeće od zakona navodi boljitak sektora, u tom slučaju bi takav neki sporazum morao da bude zabranjen” naglašava Radosavljević.\nTo su nove okolnosti koje, prema njegovim rečima, Komisija za zaštitu konkurencije mora da proceni i da utvrdi da li postoje dokazi.\n“Medijski navodi nisu dovoljni za Komisiju da na osnovu njih sudi, ali mora i to da uzme u obzir jer je komisija u ovom slučaju predstavlja neku vrstu suda i morala bi da uzme u obzira različita svedočenja” navodi. Radosavljević navodi drugi aspekt koji isto mora da se ispita u ovom slučaju. Naglašava da mora da se vidi po kojoj ceni se daje neka usloga koja je predmet tog dogovora i da li po toj ceni može da bude raspoloživa drugima.\n“Ako smo se mi sporazumili da je naš cilj poboljšanje sektora, pa smo se dogovorili tako što smo dampigovali cenu i odredili je daleko niže ispod tržišne, ali nismo po toj ceni ponudili konkurentima tu istu uslugu te konkrente dovedimo u nepovoljan položaj. Samim tim kršimo konkurenciju i to je element koji će komisija morati da sudi” precizira naš sagovornik.\nTa stvar je, prema njegovim rečlima, lako proverljiva, jer mogu da se uporede cene u sličnim slučajveima u regionu i Evropi.\n“Nije prvi put da se iznajmljuje infrastruktura nekome, a ključno je da li po toj ceni mogu i drugi da pristupe toj infrastrukturi. Ako nije tako,onda je to već ozbiljan problem” zaključuje Radosavljević.\nGoran RadosavljevićkonkurencijaSBBTelekom SrbijaTelekom-TelenorTelenorUnited grupa


Kurti se oglasio: Očekivao sam drugačiji rezultat - 18.10.2021, Sputnik Srbija\nKurti se oglasio: Očekivao sam drugačiji rezultat\nPremijer Kosova i lider Samoopredeljenja Aljbin Kurti izjavio je danas da je očekivao drugačiji rezultat lokalnih izbora održanih u nedelju, ali i da će u narednim... 18.10.2021, Sputnik Srbija\n„Kao lider Samoopredeljenja zadovoljan sam što vidim toliko kandidata u drugom krugu, kao i veliki broj odbornika širom Kosova. Spreman sam za saradnju sa svakom opštinom. Ovo je velika pobeda demokratije. Od večeras počeću da se sastajem sa kandidatima Pokreta koji su ušli u drugi krug“, rekao je Kurti.Dodao je da su izbori bili slobodni, demokratski i pošteni, bez ikakvih incidenata.Podsećanja radi, Samoopredeljenje nije osvojilo nijednu opštinu samostalno, odnosno ide u drugi krug u 12 opština, prenosi Kosovo onlajn.\n14:43 18.10.2021 (Osveženo: 14:44 18.10.2021)\nPremijer Kosova i lider Samoopredeljenja Aljbin Kurti izjavio je danas da je očekivao drugačiji rezultat lokalnih izbora održanih u nedelju, ali i da će u narednim danima analizirati šta se tačno dogodilo, prenosi Koha.\n„Kao lider Samoopredeljenja zadovoljan sam što vidim toliko kandidata u drugom krugu, kao i veliki broj odbornika širom Kosova. Spreman sam za saradnju sa svakom opštinom. Ovo je velika pobeda demokratije. Od večeras počeću da se sastajem sa kandidatima Pokreta koji su ušli u drugi krug“, rekao je Kurti.\nDodao je da su izbori bili slobodni, demokratski i pošteni, bez ikakvih incidenata.\n"Sve žalbe će rešavati nadležna tela. Kao premijer, veoma sam ponosan što smo imali evropske prijatelje koji su posmatrali našu demokratiju, koja može poslužiti kao primer zemlje u regionu i šire", rekao je Kurti.\nPodsećanja radi, Samoopredeljenje nije osvojilo nijednu opštinu samostalno, odnosno ide u drugi krug u 12 opština, prenosi Kosovo onlajn.\nDebakl Kurtijeve stranke: Izabrano 17 gradonačelnika, nijedan iz Samoopredeljenja\n18 Oktobar, 08:30


Poslije 30 godina bježanja uhapšen “kralj kokaina”\nJedan od najvećih “kraljeva kokaina”, koji je bježao od policije 30 godina, i uradio plastične operacije lica, uhapšen je u brazilskoj državi Mato Groso.\nLuiz Carlos da Rocha, poznat pod nadimkom “Bijela glava” uhapšen je u akciji nazvanoj “Spektrum” u gradu Soriso, što na portugalskom znači “osmijeh”, navodi se u saopštenju policije, prenosi AFP.\nKako se navodi, u policijskoj akciji uhapšen je i čovjek koji je važio za Da Rochinu “desnu ruku”, a tokom akcije, u kojoj je učestvovalo 150 agenata, zaplijenjeni su luksuzni automobili, avioni, farme i druga imovina vrijedna 10 miliona dolara.\nTokom akcije, policija je nosila teško kalibarsko oružje, a kada su upali u kuću u kojoj se bjegunac nalazio, agenti su proučavali fotografije sa starim karakteristikama lica Da Roche i aktuelnom fotografijom, na osnovu čega su zaključili da se radi o istoj osobi.\nDa Rocha je optužen da je razvio veliku narko mrežu, koja obuhvata proizvodnju kokaina u džunglama Bolivije, Kolumbije i Perua, a koja je distribuirala drogu po Južnoj Americi, SAD i Evropi.


Hrvati se dive Jokiću: Neverovatan je, istorijska partija NOVA portal\nKošarka Autor:Petar Milovanović16. Sep. 202010:51 > 12:311 Komentar\nČuda koja Nikola Jokić i Denver Nagetsi kreiraju u NBA ligi nisu prošla nezapaženo ni u hrvatskim medijima.\nVodeći listovi i portali u Hrvatskoj očekivano su se bavili plasmanom Denvera u finale Zapadne konferencije NBA lige, posle eliminacije Los Anđeles Klipersa u čak sedam neverovatnih mečeva.\nNa portalu “Index.hr” Nikola Jokić je centralna tema, njegova velika slika dominira, a krasi je naslov “Pogledajte istorijsku partiju Nikole Jokića”.\nU samom tekstu autor potencira da je Denver vođen čudesnim Nikolom Jokićem, koji je upisao tripl-dabl sa 16 poena, 22 skoka i 13 asistencija, išao do pobede nad Klipersima.\n“Jutarnji list” takođe se bavio Srbinom, samo mu nije dodelio centralnu poziciju na rubrici sport. Ipak, nije prošlo bez Jokića u naslovu: “Apsolutna senzacija u Americi, Jokić i društvo ispisali istoriju i poslali velike favorite kući”, glasio je naslov Jutarnjeg.\n“Večernji list” upredelio se da među “Top 8” vesti, gde dominira Dinamo Zagreb, ima čak dvaput Jokića. Treća vest na sportskom delu je “Zubac ispao: Denver na Jokićevim krilima do istorijskog uspeha”, dok je peto mesto “rezervisano” takođe za Srbina, samo što se ovoga puta bave njegovom neverovatnom transformacijom.\nDominira fotografija Jokića kada je bio mali i bucmast, a prati je naslov: “Prepoznajete li debeljka s fotografije? Iznenadi ćete se kada budete saznali o kome je reč”.\nFoto: Printscreen/Večernji list\nI “Slobodna Dalmacija” bavila se Denverovim uspehom, a iako Jokića nije bilo u samog naslovu, slika njega i Mareja je dominirala iznad teksta.\n“Nagetsi u finalu Zapada: Postali su prva ekipa u istoriji lige koja je nadoknadila zaostatak 3:1 čak dva puta u istom razigravanju”.\nNaravno, nakon što je autor teksta konstatovao trijumf Denvera nad Klipersima rezultatom 104:89, sledi hvalospev na račun ubitačnog tandema Marej – Jokić, gde se navodi da je Džamal ubacio 40 poena, dok je Srbin utakmicu završio novim tripl-dabl učinkom.\nFoto: Printscreen/Slobodna Dalmacija\nDžamal MarejHrvatski medijiNBANikola JokićPlej-ofSport u regionuSrbin\nZa sve je Jokić "kriv" - nešto mora da se menja VIDEO\n"Neverovatan general zaslužuje daleko veće poštovanje"\nBoston "zaključao" Dragića i smanjio na 2:1 protiv Majamija\nMilojević o fenomenu Jokić, šta je mit, a šta istina


Ostvariti napredak u provođenju odluke "Sejdić i Finci" - Klix.ba\nNakon sastanka Dodik - Čović Ostvariti napredak u provođenju odluke "Sejdić i Finci"\nNakon sastanka Dodik - Čović\nOstvariti napredak u provođenju odluke "Sejdić i Finci"\n29.3.2012. u 16:40\nDelegacije SNSD-a i HDZ-a BiH saglasile su se danas da potpuno rješavanje pitanja provođenja odluke Evropskog suda za ljudska prava u predmetu "Sejdić i Finci" omogućava kredibilnu aplikaciju BiH za članstvo u EU, izjavio je danas u Mostaru predsjednik SNSD-a Milorad Dodik.\nOn je na konferenciji za novinare u Mostaru istakao da SNSD ima jasan stav u pogledu otklanjanja diskriminatorskih odredbi u Ustavu BiH u smislu provođenja odluke "Sejdić i Finci".\nDodik je ponovio da je Republika Srpska privržena tome da se neposredno bira član Predsjedništva BiH na prostoru Republike Srpske i da se iz Ustava briše riječ Srbin, a umjesto toga da piše "jedan", čime bi bilo omogućeno kandidovanje svima koji to žele.\n"Što se tiče Federacije BiH, smatramo da ključ treba tražiti u stvaranju dvije izborne jedinice, koje će omogućiti da se izaberu dva člana Predsjedništva BiH iz Federacije, i da to bude autentična politička volja ljudi koji glasaju u te dvije izborne jedinice", rekao je Dodik.\nPredsjednik SNSD-a smatra da bi se na taj način trajno stabilizovali odnosi i poslala poruka koja znači da narodi na tim prostorima biraju svoje autentične predstavnike, te da u budućnosti to neće raditi niko umjesto njih. "Pozivam bošnjačku političku elitu da o tome dobro promisli, jer bi to bio stabilizirajući faktor za BiH", istakao je Dodik.\nOn je naglasio da SNSD i HDZ BiH smatraju da bi rješavanje provođenja odluke "Sejdić i Finci" ponukalo Evropsku komisiju da BiH odmah da stastus kandidata, a što bi zemlju postavilo na jasan i nedvosmislen put u EU.\nKada je riječ o statusu bivših pripadnika Oružanih snaga BiH, lider SNSD-a je ponovio da je zakon koji je omogućio njihovo penzionisanje bio pogrešan, te poručio da je neophodno da odgovor na taj problem da Vijeće ministara BiH.\nGovoreći o izborima u Mostaru, Dodik je naveo da se SNSD zalaže da u tom gradu bude jedinstvena izborna struktura.\nPredsjednik HDZ BiH Dragan Čović rekao je na konferenciji za novinare da današnji sastanak predstavlja nastavak saradnje dvije stranke, koji je omogućio da se definišu pitanja na kojima treba raditi u predstojećem periodu.\n"Dogovoreno je da se nastavi saradnja oko ključnih pitanja koja smo dogovorili na proteklom sastanku 'šestorke' u Banjaluci. Jedno od ključnih pitanja, za koje je ostao utisak u javnosti da je nezavršeno, jeste provođenje odluke 'Sejdić i Finci`", rekao je Čović.\nOn je izrazio nadu da će se kroz bilateralne sastanke doći u poziciju da se do kraja aprila može održati naredni sastanak 'šestorke' u Mostaru i definitivno završi pitanje provođenja odluke "Sejdić i Finci", kao što je ranije okončano pitanje vojne i državne imovine, odnosno budžeta.\nČović je napomenuo da su dogovoreni elementi saradnje SNSD-a i HDZ-a BiH za naredne lokalne izbore i, kako je naveo, vrlo važno pitanje za grad Mostar, a to je zajedničko finansiranje Građanske škole u okviru Srpske pravoslavne crkve.\nNa pitanje da li se zalažu za odgađanje lokalnih izbora, Dodik i Čović su rekli da oni nisu ti koji su pokrenuli takvu inicijativu, te dodali da su obje stranke saglasne da u oktobru budu održani i opšti izbori.\nprije 22h 20m 54\nprije 14h 16m 183\nprije 11h 36m 116\nprije 14h 21m 133


Stefanović ćuti dok mu Vučić namešta omču oko vrata | Klix Info\nU jeku tabloidne afere „Prevrat“ i tabloidne hajke protiv neimenovane grupe u SNS koja navodno želi da „svrgne Vučića“ sa vlasti, ministar odbrane i potpredsednik Vlade Nebojša Stefanović, čiji su bliski saradnici na meti tabloida, nije se oglasio ni po jednom od navoda koji bi mogli da ga se tiču.\nUmesto toga, Ministarstvo odbrane juče izdaje novo saopštenje o još jednom protokolarnom sastanku ministra Stefanovića – sa novoimenovanim ambasadorom Kanade u Beogradu Džajlsom Normanom.\nOd 4. februara kada je hapšenjem kriminalne grupe Veljka Belivuka pod tabloidnom „paljbom“ koja ga dovodi u vezu sa nezakonitim „prisluškivanjem“ predsednika Vučića, Stefanović se isključivo bavi redovnim aktivnostima sa pozicije ministra odbrane i potpredsednika Vlade.\nU te aktivnosti, što je zanimljivo, u kontekstu ranije afere Krušik, Stefanović se bavi međunarodnom vojnom saradnjom.\nIzostali su, barem do juče, Stefanovićevi medijski istupi, u kojima bi on, kao i drugi čelnici SNS izražavao zabrinutost za predsednika, što je ranije redovno činio.\nStefanović i Vučić trebalo bi da sednu za isti sto, prvi put zvanično od kada traje spekulacije o pokušaju prevrata u SNS, na sutrašnjoj sednici Saveta za nacionalnu bezbednost (opširnije na stranama Društva).\nDan pre sastanka sa novim kanadskim ambasadorom, Stefanović se sastao i sa ministrom unutrašnjih poslova Republike Srpske Draganom Lukačem, sa kojim je „razgovarao o nastavku i daljem unapređenju saradnje dvaju ministarstava“, kako je saopšteno iz MO.\nTako je i u danu kada se na svim naslovnim stranama tabloida pisalo o tome da odmetnuti deo SNS želi da ruši Vučića, iz MO saopšteno da je „potpredsednik Vlade i ministar odbrane dr Nebojša Stefanović prisustvovao redovnim godišnjim konsultacijama izaslanika odbrane Republike Srbije na kojima je informisan o najznačajnijim procesima i pojavama u državama prijema od uticaja na bezbednost i interese Srbije“.\nU danima koji su tome prethodili, Stefanović je upućivao čestitke povodom Dana VMA, obilazio kovid bolnice i razgovarao sa pripadnicima Vojske. I na zvaničnim nalozima Stefanovića na društvenim mrežama sve objave u prethodnih nekoliko dana koliko traje hajka tiču se ovih protokolarnih događaja.\nNi u jednoj od ovih prilika Stefanović se nije obraćao većem broju medija, čime je izbegao i mogućnost da mu neko od novinara postavi pitanje o aktuelnim dešavanjima, niti je kao član Predsedništva SNS sazivao konferencije kao što je inače činio kada tabloidi pišu o napadima na predsednika države.\nZanimljivo je i to što je u vreme održavanja poslednje sednice Predsedništva SNS 23. februara, Stefanović bio na sajmu naoružanja u Abu Dabiju Idex 2021, gde su dan ranije postavljena saopštenja na sajtu MOD o njegovim susretima.\nOn se tamo sastao sa ministrom za vojnu industriju Belorusije Dmitrijem Pantusom i sa njim razgovarao o vojnotehničkoj saradnji i o realizaciji remonta i modernizaciji naša četiri aviona MiG -29.\nDodaje se i da je srpskih ministar pozvao Pantusa da poseti Sajam naoružanja i vojne opreme Partner 2021, dok je beloruski ministar uputio zvaničan poziv Stefanoviću da poseti Belorusiju.\nStefanović se takođe sastao i sa ministrom odbrambene industrije Azerbejdžana general-pukovnikom Madatom Kulijevim, koga je takođe pozvao da poseti sajam Partner 21.\nUpdated: 5 марта, 2021 — 9:38 pm


IKT ulaganja i rezultati | PC Press\n20. januar 2015. Nenad Veljković\nZa sticanje kompletne slike o uticaju informaciono‑komunikacionih tehnologija (IKT) na privredu i društvo biće potrebne godine. Proces merenja IKT uticaja tapka u mestu zbog izbora metodologije i ulaznih podataka. Na globalnom nivou raspoloživi podaci još uvek su ograničeni, ali poslednjih godina objavljuju se modeli koji ukazuju na načine kako bi države mogle da maksimiziraju upotrebu IKT, steknu prednosti i poboljšaju konkurentnost. Jedna od najcenjenijih studija u svetu jeste godišnja analiza tehnološke spremnosti Svetskog ekonomskog foruma (World Economic Forum ‑ WEF), koju ćemo koristiti kao polazište u ovom tekstu.\nPrema Svetskom ekonomskom forumu, prihvatanje informacionih i komunikacionih tehnologija, infrastruktura i inovacioni sistem u Srbiji nisu dovoljno razvijeni, tako da je kapacitet za povećanje nacionalne konkurentnosti – ograničen. Prema WEF indeksu tehnološke spremnosti, Srbija je plasirana na 80. mesto na listi od 148 zemalja. Od evropskih zemalja iza Srbije su samo Ukrajina (81) i Albanija (93), a od Srbije su bolje plasirane njene komšije Bugarska (73), Bosna i Hercegovina (68), Crna Gora (52), a čak za 34 mesta Hrvatska (46).\nPosmatrajući sliku međunarodnog rangiranja, postavlja se pitanje: zašto je Srbija u neslavnom društvu i koji su ključni faktori koji utiču na tako slab rang? Krenimo redom od indikatora po kojima najviše kaskamo: 140. pozicija za stepen obuke zaposlenih. Na pitanje „U kojoj meri kompanije investiraju u obuku i razvoj zaposlenih?“ dobijena je ocena 3,0 (na skali od 1 do 7), prema WEF anketi koju je lokalna agencija FREN sprovela među osamdesetak izabranih rukovodilaca srednjih i većih kompanija u Srbiji.\nSrbija je rangirana na 133. mestu prema poslovnoj upotrebi informacionih i komunikacionih tehnologija. Ovaj rang odredili su vrlo kritički stavovi i mišljena anketiranih na nekoliko pitanja. Odgovori na pitanje „U kojoj meri kompanije usvajaju nove tehnologije?“ Srbiju rangirana na 137. poziciju (ocena 3,8). Nešto bolje prošla je sposobnost za inovacije (rang 133, ocena 2,8). Srpske kompanije pokazuju slabosti i po ostalim pitanjima: „U kojoj meri kompanije koriste IKT za transakcije s drugim preduzećima?“ (rang 112, ocena 4,3) i „U kojoj meri preduzeća koriste Internet za prodaju svojih proizvoda i usluga potrošačima?“ (rang 109, ocena 3,8).\nSuprotno poslovnoj IKT upotrebi, daleko bolji rang dobijen je za fizička lica (54), ali je njihova IKT upotreba vrednovana na bazi tvrdih statističkih pokazatelja, kao što su: broj mobilnih pretplatnika na 100 stanovnika (rang 55), upotreba Interneta (67), domaćinstva s personalnim računarom (53), domaćinstva sa Internet pristupom (57), broj pretplatnika širokopojasnog Interneta (50), broj pretplatnika širokopojasnih mobilnih komunikacija (30). Uočljivo je mnogo bolje rangiranje Srbije kada je reč o indikatorima kvantitativne prirode (uporedivi statistički podaci koji postoje za sve posmatrane zemlje) u odnosu na kvalitativne indikatore (mišljenja i stavovi koje WEF prikuplja putem ankete, preko lokalnih agencija).\nSamo jedna od brojnih dilema jeste i ona u kom kontekstu možemo da tumačimo rang Srbije na 112. poziciji, koja je dobijena odgovorima na pitanje o upotrebi virtuelnih društvenih mreža (npr. Facebook, Twitter, LinkedIn)? Srbija se u različitim oblastima tradicionalno poredi sa državama republikama eks‑Jugoslavije, a manje ili više ceo region deli sličnu sudbinu. Nasuprot tome, postoje kontroverze vezane za kvalitativne indikatore kada se porede regionalni odgovori.\nPrema upotrebi društvenih mreža, s rangom 112 Srbija je lošija od Bosne i Hercegovine 68 pozicija, od Crne Gore 81! U isto vreme, uporedivi statistički podaci ne pokazuju da Srbija zaostaje, što govori o velikom uticaju ankete na konačan rang zemlje. Na osnovu prikazanih rezultata može se zaključiti da ispitanici iz Srbije korišćenje virtuelnih društvenih mreža znatno niže vrednuju od svojih komšija. Takođe, po skoro svim pitanjima iz ankete, za ispitanike iz Srbije može se reći da imaju izražen kriticizam u odnosu na ogromnu većinu svojih kolega iz sveta i da svojim odgovorima veoma potcenjuju domaću tehnološku spremnost.\nKvalitativni indikatori, koji su rezultat stavova i mišljenja anketiranih, svrstavaju Srbiju na 116. poziciju, što u velikoj meri odstupa od tvrdih statističkih indikatora koji je pak svrstavaju na 56. mesto. Na osnovu toga, dobijeni prosečni rang (80) stoji usamljen između dva udaljena pola. Dakle, nameće se zaključak da ovakav pristup računanju ranga ima metodoloških ograničenja i da u slučaju Srbije ne pokazuje objektivnu sliku.\nAnketa ili statistika?\nWEF koristi indeks tehnološke spremnosti koji se u jednakoj meri oslanja na rezultate ankete kao i na statistički uporedive podatke, zanemarujući velike razlike između ovih indikatora. Često prisutna pristrasnost u mišljenjima dobijenih anketom može da ima vrlo veliki uticaj na konačan plasman. Ovim se delimično može objasniti trenutni rang Srbije na relativno niskom 80. mestu od 148 posmatranih zemalja.\nDodatno, uzimajući Kantovu misao da „percepcija utiče na stvarnost“ preporučuje se pažljiva analiza radnog okvira tehnološke spremnosti Svetskog ekonomskog foruma, uviđajući značaj njegovog uticaja na sliku koju drugi imaju o Srbiji kao i na sliku Srbije o sebi samoj. Analize Svetskog ekonomskog foruma najšire su prihvaćene, reč je o medijski najpropraćenijem međunarodnom rangiranju u poslednjoj deceniji. Iako je autoritet njihovih rang‑lista neformalan, njih prihvataju i stručna javnost i kreatori IKT politika. Vrednovanje dobijeno na ovaj način stvara percepciju koja utiče na stvarnost.\nPored nesumljivog značaja za poređenje tehnološke spremnosti velikog broja država, analizirani WEF‑ov model pokazuje manjkavosti i ograničenja za unapređenje tehnološke pozicije bilo koje zemlje. Stoga bi za Srbiju bilo od velikog značaja uvođenje dopunskih indikatora za bolju identifikaciju nacionalnih ciljeva. Uvođenjem novih statističkih indikatora postiglo bi se značajno preciznije sagledavanje trenutnog stanja, a posebno realnih nedostataka.\nIndikatori dobijeni anketom predstavljaju odziv na neku situaciju, pa su dobra osnova za interakciju javnosti i kreatora IKT regulativa, odnosno važan putokaz za korekciju ka željenom cilju. Sve ovo može da posluži za merenje stepena razvoja informacionog društva u Srbiji i dobro se povezuje s drugim dimenzijama razvoja: nauke, obrazovanja i ekonomije. Preporučuje se praćenje većeg skupa međunarodnih rang‑lista, ne samo WEF‑ovu. Neophodno je pratiti sve što je procenjeno da je od velikog značaja za rast i razvoj kako bi Srbija iskoristila svoj veliki potencijal za napredak.\nDomaće kompanije izdvajaju za informacione tehnologije manje od 1% budžeta, što je nekoliko puta niže od evropskog proseka (5‑6%); u apsolutnim iznosima, to je red veličine 10 puta. Takođe, uočava se i zaostatak srpskih srednjih i velikih kompanija u broju zaposlenih IT stručnjaka. Ukoliko firme podelimo prema broju stručnjaka na one s malom IT kritičnom masom (do pet zaposlenih IT stručnjaka) i one s potrebnom kritičnom masom (više od pet), uočljivo je da četiri petine ovih firmi nema potrebnu IT kritičnu masu.\nPrema strukturi IT ulaganja u 2014. godini, u Srbiji je i dalje dominirao IT hardver, sa učešćem oko 55%, sledile su usluge sa 30% i paketni softver sa 15%. Bez značajnijih softverskih projekata, srpskom IT tržištu biće potrebne decenije da „sazri“ do strukture koju danas imaju Hrvatska i Mađarska. Oko 80 odsto srednjih i velikih preduzeća ima niska ili srednje niska softverska ulaganja, što još jednom ukazuje na slabu konkurentnost domaćih firmi.\nDanas niko ozbiljan ne veruje da je moguće uspešno poslovati bez ulaganja u IKT. Bez podrške savremenih tehnoloških rešenja sa biznis‑scene nestale bi mnoge uspešne kompanije i poslovi. Mnogi rukovodioci ovo doživljavaju kao pretnju, uz osećaj da se nalaze u poziciji taoca tehnologije. Ako su posledice neulaganja jasne, kako se onda prepoznaju koristi i koliki su uticaji povećanih IT ulaganja? Ovo jednostavno pitanje nema lak odgovor. Mada su poznate korelacije da bez ozbiljnog profita nema ni velikih IT budžeta i da je bez IT ulaganja konkurentnost preduzeća znatno smanjena, još uvek su ograničeno raspoložive uzročno‑posledične veze i podaci o uticaju IKT na privredu i društvo. Zbog toga težište vrednovanja značaja informacionih i komunikacionih tehnologija sada se pomera s merenja upotrebe prema merenju uticaja.\nMilovan Matijević je direktor kompanije Mineco, koja prati tržišna i tehnološka kretanja u IT sektoru\n← Bruno Langer, “Atomsko sklonište”\nSBB kupuje Eunet →\nOne thought on “IKT ulaganja i rezultati”\n22. January 2015. at 23:30\nHvala na interesantnom istraživanju, izgleda da pitanje sa početka teksta ima potvrdan odgovor.


PODGORICA - U periodu nakon uvođenja privremene uprave u Atlas i IBM banci (7. decembra 2018. godine), sve ključne bilansne pozicije, na nivou sistema, bilježe rast, navodi se u saopštenju.\nRadoje Žugić nelegalno gradio\nPODGORICA - Porodična kuća guvernera Centralne banke Crne Gore Radoja Žugića u centru Podgorice izgrađena je u većem gabaritu nego što je to bilo predviđeno izdatom građevinskom dozvolom.\nŽugić o Atlas banci i IBM-u: CBCG reagovala u pravo vrijeme\nPODGORICA - Centralna banka Crne Gore je u slučaju Atlas i IBM banke sve mjere sprovela na pravi način i u pravo vrijeme, kazao je guverner Radoje Žugić.\nŽugić: Atlas banka ima šanse za oporavak\nPODGORICA - CBCG pripremila plan dokapitalizacije te banke koja treba da ispuni još dva uslova – da se smanje troškovi i da poslovni model bude održiv.\nCBCG: Invest banka Montenegro u stečaju, Atlas dokapitalizovati\nPODGORICA - Dalji nastavak poslovanja Atlas banke moguć je uz dokapitalizaciju, dok je finansijsko stanje "Invest banke Montenegro" negativno, te joj je oduzeta dozvola za rad i otvoren stečajni postupak.\nCBCG hoće zakon koja će omogućiti lakši stečaj banaka\nPODGORICA - Iz vrhovne monetarne institucije poručuju da izmjene i dopune Zakona o stečaju i likvidaciji banaka nemaju nikakve veze sa situacijom u bankama Kneževića.\nŽugić: Rusi zainteresovani za Hipotekarnu banku\nPODGORICA - Za Hipotekarnu banku zainteresovan je investitor iz Rusije, ali postoji i veza sa Izraelom, kazao je juče guverner Centralne banke CBCG Radoje Žugić.\nKapital banaka u Crnoj Gori veći od 500 miliona eura\nPODGORICA - Ukupni kapital banaka krajem jula iznosio je 510,4 miliona eura, pokazuju posljednji raspoloživi podaci Centralne banke (CBCG).\nKomercijalna banka najavljuje širenje poslovanja u Crnoj Gori\nPODGORICA - Naša je namera da, poštujući domaću regulativu i međunarodne standarde, poslujemo na način koji će doprinositi očuvanju i snaženju finansijske stabilnosti - naveo je Medan.\nPODGORICA - Centralna banka najvjerovatnije će u narednom periodu korigovati naviše stopu rasta crnogorske ekonomije, jer je u prvom kvartalu veliki broj sektora ostvario izuzetan rast, daleko iznad očekivanja.\nŽugić: Ima interesovanja za otvaranje novih banaka\nPODGORICA - Guverner Centralne banke Crne Gore (CBCG), Radoje Žugić saopštio je da ima interesovanja za otvaranje novih banaka i promjenu vlasnika i dodao da je još sve u najavama.\nUdio loših kredita u Crnoj Gori smanjen na 7,8%\nPODGORICA - Nivo nekvalitetnih kredita trenutno iznosi oko 7,8 odsto, saopštio je guverner CBCG Radoje Žugić i dodao da je u posljednjih mjesec taj nivo smanjen za preko deset miliona eura.\nŽugić: SGB Montenegro odlazi iz Crne Gore\nPODGORICA - Naše analize treba da odgovore na pitanje da li bi ta koncentracija na tržištu bila poželjna ili ne - objasnio je guverner.\nProdajom Societe Generale banke u Crnoj Gori bi bez posla ostalo 450 ljudi\nPODGORICA - Sindikat banaka Crne Gore zabrinut je zbog ideje da se Sosiete Generale Montenegro banka proda OTP grupi koja je vlasnik Crnogorske komercijalne banke.\nCBCG protiv spajanja Societe Generale banke i CKB\nPODGORICA - Ključni razlog za to je što bi CKB u tom slučaju stekla oko 60 odsto udjela u ukupnom platnom prometu što bi bila velika dominacija u odnosu na ostatak bankarske konkurencije.\nŽugić će ponovo predložiti Fabrisa za viceguvernera\nPODGORICA - Centralna banka je od početka ove godine imala samo jednog viceguvernera, dok je drugo mjesto upražnjeno od kraja decembra prošle godine, kada je ostavku podnio Velibor Milošević.\nRadoje Žugić od subote guverner CBCG\nPODGORICA - Novoizabrani guverner na tu funkciju bi trebalo da stupi u subotu, 15. oktobra, jer u petak ističe mandat sadašnjem guverneru Milojici Dakiću, koji je stekao uslove za penziju.\nKatarski CDC International Corporation jedini zainteresovan za Buljaricu\nPODGORICA - Njihova vizija za ovaj lokalitet je otvoreni zeleni grad, pun života v.Planirano je makar deset ili dvanaest ekskluzivnih, brendiranih hotela.\nĐukanović predložio nove ministre u vladi\nPODGORICA - Predsjednik vlade Crne Gore Milo Đukanović uputio je Skupštini Crne Gore predlog za razrješenje dva i izbor četiri člana vlade Crne Gore.\nŽugić: Svjetska banka i MMF podržali plan fiskalne konsolidacije\nPODGORICA - Ministar finansija navodi da je upravo cilj fiskalne konsolidacije sanacija javnih finansija, nivoa deficita i njime generisanog nivoa javnog duga.\nĐukanović: Nijedan cent tekuće potrošnje ne smije biti iz zaduženja\nKOLAŠIN - "Ne smijemo ni pomisliti na povećanje poreza, već moramo pažljivo razmišljati kako ih dodatno smanjivati."\nŽugić: Rebalans crnogorskog budžeta u drugoj polovini godine\nPODGORICA - Žugić ističe da će izgradnja auto-puta od Bara do granice sa Srbijom, usljed potrebe povlačenja značajnih sredstava iz kineskog kredita, usloviti povećanje duga i deficita u srednjem roku.\nŽugić: Moguća prodaja koncesije za autoput\nPODGORICA - "Pomenute mjere, kao i detaljan pregled aktivnosti koje je Vlada definisala kao prioritetne, naći će se u dokumentima o upravljanju poreskim i javnim dugom."\nRebalans crnogorskog budžeta sredinom godine\nPODGORICA - Zbog naknada za majke sa troje i više djece, kao i zbog izglasavanja Zakona o povećanju zarada zaposlenih u javnom sektoru rebalans državnog budžeta je neizbježan.\nŽugić voljan da ode sa funkcije ministra finansija\nPODGORICA - "Koliko god se javnost ljuti na ministra finansija, on je uvijek taj koji se mora zamjeriti", rekao je Žugić.


Klop: ''U finalu želimo da učinimo sve za ovaj divan klub'' - Sportske.net\nKlop: ''U finalu želimo da učinimo sve za ovaj divan klub''\nTrener Liverpula Jirgen Klop rekao je da će njegovi fudbaleri u finalu Lige Evropa protiv Sevilje gledati da "iskoriste priliku" i osvoje trofej.\nPodatak zbog kog bi Rodžers trebalo da se stidiPotez dana - Roberto FirminoNeosvojivi "Enfild" - Liverpul zasluženo u finalu!Soldado udario Lovrena, zaslužio je crveniNajbolji motivator na svetu - Klopove reakcije nemaju cenu!\nFudbaleri Liverpula plasirali su se sinoć u finale Lige Evropa pošto su na svom terenu u revanš utakmici pobedili Viljareal sa 3:0.\n"Kada odigrate utakmica kakvu smo mi odigrali u revanšu protiv Viljareala, onda jednostavno želite da učiniti sve, a to ćemo mi pokušati u finalu. Pokušaćemo sve u finalu da učinimo za ovaj divan klub", rekao je Klop posle plasmana u finale Lige Evrope.\n"Sjajno veče i briljantna igra moje ekipe. Prvih pola sata bilo je mnogo emocija. Izgubili smo strpljenje u poslednjih 15 minuta prvog dela. U drugom poluvremenu plan je bio da nastavimo sa strastvenim fudbalom, ali s tim da više koristimo mozak i na kraju završilo se sjajno", rekao je Klop.\nFinale Lige Evrope na programu je 18. maja u Bazelu.


Ćorić: Ukidanje rominga - doprinos razvoju zemalja Zapadnog balkana /VIDEO/ - NTV Arena\nĆorić: Ukidanje rominga – doprinos razvoju zemalja Zapadnog balkana /VIDEO/\n`Roming kao kod kuće` znači da korisnici mobilne telefonije od danas neće plaćati dodatne naknade za pozive, sms poruke i korišćenje mobilnog interneta tokom boravka u nekoj od zemalja zapadnog Balkana, tako da će građani usluge svojih telekom operatera po istim cijenama moći da koriste u bilo kojoj od pet zemalja Zapadnog Balkana.\nOvo će doprinjeti lakšoj komunikaciji i razvoju ekonomije zemalja regiona, kaže ministar saobraćaja i veza Srpske Nedeljko Ćorić.\nPotrošnja minuta, poruka i gigabajta od danas se u cijeloj zoni Zapadnog Balkana obračunava isto kao u nacionalnom saobraćaju. Prvo potrošite ono što imate u paketu, a poslije toga vam se naplaćuje po cijenama koje važe u nacionalnom saobraćaju,”, objasnio je za RTS generalni direktor A1 za Srbiju i Sloveniju Dejan Turk.\nNešto drugačija situacija je sa internetom, gde će se određena količina trošiti bez nadoknade, preko toga će operater imati pravo da naplati neke usluge prenosa podataka, ali opet po cijenama važećim u nacionalnom saobraćaju. Ukidanje rominga se, kada je reč o prenosu podataka, odnosi na umjerenu potrošnju (fair usage). Takav dogovor imaju i operateri u Evropskoj uniji.\nPreporuka je da se korisnici, prije nego što pođu na put, bolje upoznaju sa svojim paketom, odnosno sadržajem paketa i tarifom, da bi se izbegla iznenađenja. Ukidanje rominga je dio sporazuma koji je zaključen u Beogradu u aprilu 2019. godine, prvog dana Digitalnog samita Zapadnog Balkana.\nTags: bih, nedeljko coric, region, roming, rs, zemlja\nDostaviti informaciju o migracijama sa detaljnim mjerama /VIDEO/


Halilovićev apel za dosljedno poštivanje ljudskih prava - Klix.ba\nHalilovićev apel za dosljedno poštivanje ljudskih prava\n15.11.2009. u 12:16\nMinistar za ljudska prava i izbjeglice BiH Safet Halilović uputio je apel svim pojedincima i institucijama vlasti na dosljedno poštivanje ljudskih prava i promovisanje vrijednosti tolerancije u izgradnji demokratskog društva.\n"Vrijednosti tolerancije nemaju alternativu. Trajna je zadaća pojedinaca i institucija da se svim legalnim sredstvima suprotstave onima koji nastoje neprimjerenim i protivzakonitim radnjama i stavovima ugroziti pozitivne vrijednosti društva, sijući nepovjerenje, defetizam, nacionalizam i nacionalnu mržnju prema neistomišljenicima i političkim protivnicima", navodi se u Halilovićevoj poruci povodom 16. novembra - Međunarodnog dana tolerancije.\nU saopštenju iz Ministarstva za ljudska prava i izbjeglice navodi se da je Halilović ocijenio da je jedan od uslova za razvoj društva da svi njegovi članovi dijele odgovornost za uvažavanje različitosti i zalažu se za toleranciju prema njima, a time i za bolji kvalitet života svih.\n"Povratak dijalogu i apsolutnom poštivanju različitih etničkih i religijskih kolektiviteta i uvažavanja prava svakog pojedinca, ujedno je povratak osnovnim postulatima tolerancije i demokratije u BiH čiji temelji počivaju na istorijskom, kulturnom i vjerskom nasljeđu", naglašava Halilović.\nOn navodi da u nizu datuma koje obilježava Ministarstvo za ljudska prava i izbjeglice BiH, a odnose se na poštivanje ljudskih prava, Međunarodni dan tolerancije zauzima posebno mjesto.\n"Duboko smo svjesni da toleranciju trebamo i moramo koristiti kao sredstvo u izgradnji nenasilnog i demokratskog društva", rekao je Halilović.\nU poruci se ističe da Ministarstvo za ljudska prava i izbjeglice BiH ulaže napore i resurse na provođenju međunarodnih konvencija o zaštiti ljudskih prava, te izradi domaćih zakona protiv diskriminacije i svih oblika ugrožavanja prava pojedinaca i grupa građana.


Udruženjima građana podrška od četiri miliona dinara za zaštitu životne sredine\nPokrajinski sekretar za urbanizam, graditeljstvo i zaštitu životne sredine dr Slobodan Puzović, sa saradnicima, održao je akonferenciju za novinare, na kojoj su predstavljeni rezultati novog ciklusa podrške ovog sekretarijta udruženjima građana na teritoriji AP Vojvodine u 2015. godini, u okviru programa zaštite životne sredine.\nDr Puzović je danas potpisao ugovore sa predstavnicima udruženja građana, kojima je odobreno sufinansiranje 49 projektnih aktivnosti, čija ukupna vrednost iznosi četiri miliona dinara. Kako je resorni sekretar saopštio, na konkursu su podržani projekti, koji će promovisati zaštitu životne sredine, te konkretne aktivnosti u ovoj oblasti, potom očuvanje i unapređenje prirodnih vrednosti, kao i programi edukacije i podizanja svesti javnosti u oblasti zaštite životne sredine u Vojvodini.\n„Prvi konkurs Sekretarijata, koji je realizovan u letnjem periodu, bio je posvećen aktivnostima u oblasti urbanizma, graditeljstva i prostornog planiranja. U oblasti zaštite životne sredine, podrška je putem konkursa udruženjima građana upućena u okviru prošlog ciklusa, a isto tako i sada u okviru aktuelnog konkursa. U ovoj godini za pomenute konkurse smo plasirali ukupno 10,6 miliona dinara, od kojih je 8,6 miliona dinara usmereno udruženjima građana koji se bave životnom sredinom i dva miliona dinara za aktivnosti u oblasti urbanizma i građevine“, saopštio je dr Puzović.\nKako je još naglasio, interesovanje za oblast životne sredine je uvek velika i tu se uvek javi preko 200 udruženja građana različitih organizacija, dok je u oblasti urbanizma i građevine to tridesetak, te je zato i više sredstava opredeljeno za oblast zaštite životne sredine gde je interesovanje mnogo veće.\nUčesnici današnje konferencije za novinare, izneli su interesantan podatak, koji svedoči o zaista velikom interesu za ove konkurse namenjene udruženjima građana. Za ove programske aktivnosti, na konkurs Sekretarijata prijavilo se ukupno 168 različitih organizacija, čija su potraživanja iznosila 23 miliona dinara.\nKako je na ovoj konferenciji još istaknuto, kada je reč o aktuelnom konkursu i njegovoj realizaciji sa čijom realizacijom se kasnilo, uzrok tome bio je rebalans budžeta, koji je bio presudan kada je reč o dostupnosti sredstava za realizaciju ovih konkursnih aktivnosti. Međutim, sredstva su i pored toga što je budžet Pokrajinske vlade smanjen ostala nedirnuta i, kako je kazao dr Puzović, rezultat takve odluke omogućio je i današnje potpisivanje ovih značajnih ugovora.


2018 – CIK\nCIK □ 2018\nCENTRALNA IZBORNA KOMISIJA VAM ČESTITA NOVOGODIŠNJE PRAZNIKE I ŽELI SVE NAJBOLJE U 2019 GODINI!\nDiskusija o poboljšanju biračkog spiska\nPoboljšanje biračkog spiska bila je glavna tema zajedničke radionice profesionalnih grupa od strane Centralne Izborne Komisije, Ministarstva Unutrašnjih Poslova i Katastarske Agencije Kosova. Na ovoj radionici, koju je podržala Misija OEBS-a na Kosovu, razmatran je zajednički nacrt akcionog plana za period 2019 do 2020 godine u cilju poboljšanja biračkog spiska.\nObaveštenje u vezi sa isplatom preostalog dela osoblja angažovanog u izbornom procesu 2017 godine\nCentralna izborna komisija obaveštava da su izvršene isplate i preostalog dela za osoblje angažovano u prošlogodišnjem izbornom procesu. Sredstva su prebačena na aktivne račune 647 lica, koja su bila angažovana na izborima kao: komisioneri, osoblje za izveštavanje o preliminarnim rezultatima (K-Vote ); i u Centru za prebrojavanje i rezultate. S obzirom na to da su [...]\nDiskutuje se o pristupu izborima osoba sa ograničenim sposobnostima\nPoboljšanje pristupa za osobe sa ograničenim sposobnostima tokom izbornog procesa bio je kamen temeljac prvog sastanka konsultativne grupe za izborni pristup. Na ovom prvom sastanku prisustvovali su predstavnici različitih institucija Kosova, političkih subjekata i predstavnika organizacija koje se bave osobama sa ograničenim sposobnostima. Ova grupa, čiji deo predstavljaju predstavnici organizacija osoba sa ograničenin sposobnostima i [...]\nOdržan je prvi sastanak Konsultativne grupe za ravnopravnost polova\nDanas je održan prvi sastanak Konsultativne grupe za ravnopravnost polova, u čijem su sastavu predstavnici Centralne izborne komisije, i predstavnici političkih subjekata i civilnog društva. Na ovom sastanku, predsednica CIK-a, Valdete Daka govorila je o važnosti unapređenja rodne ravnopravnosti u izbornim procesima i spremnosti CIK-a da da svoj doprinos u tom pogledu. Ova konsultativna grupa, [...]\nCIK analizira uslovne glasove\nAnaliziranje uslovnog glasanja i određivanje birača u Biračkim Centrima u kojima su glasali uslovno na Lokalnim izborima 2017, bila je tema radionice koju je podržala Misija OEBS-a na Kosovu i koja je održana u utorak. Na ovoj radionici prezentovani su nalazi iz analize uslovnih glasova skoro svih opština Republike Kosovo. Ovaj izveštaj, prvi ove vrste, [...]\nOdržan je sastanak konsultativne grupe: CIK – Civilno društvo\nDanas je održan prvi sastanak konsultativne grupe koju čine slu]benici Centralne Izborne Komisije i predstavnici civilnog društva. Svrha ovog sastanka bila je rasprava o javnom informisanju i edukaciju birača. Ova grupa ima za cilj da koordinira napore kako bi bolje informisala i edukovala birače u predstojećim izbornim procesima. Na ovom prvom sastanku, pored Glavnoh Izvršnog [...]\nMeđuinstitucionalna saradnja – od ključnog značaja za jačanje izbornih procesa\nPredsednica Centralne Izborne Komisije, Valdete Daka i Glavni Izvršni Službenik Sekretarijata CIK-a, Enis Halimi prisustvovali su na radnom sastanku koji je organizovala Misija OEBS-a na Kosovu na temu "Lekcije stečene od strane pravosudni organi i Organi Upravljanja Izbori za izbore 2017 ". Na ovom radnom sastanku učestvovao je i Šef misije OEBS-a na Kosovu, ambasador [...]\nDaka na konferenciji o izazovima i regionalnim praksama u reformi izbornog sistema\nPredsednica Centralne Izborne Komisije učestvovala je na regionalnoj konferenciji koju je organizovao Kosovski demokratski institut "Izazovi i regionalne prakse u reformi izbornog sistema". Ova jednodnevna konferencija okupila je predstavnike institucija, civilnog društva i medija iz zemlje i regiona kako bi razmenila iskustva na ovu temu. U uvodnom govoru, Predsenica Daka je rekkla da je Republika [...]\nObaveštenje o isplati jednog dela angažovanog osoblja u izbornom procesu prošle godine\nCentralna Izborna Komisija obaveštava da je tokom ovih dana poslala Ministarstvu Finansija spisak za isplatu jednog dela osoblja angažovanog u izbornom procesu iz 2017 godine. Na osnovu budžetskih ograničenja i nemogućnosti izvršavanja svih isplata u ovom trenutku, obaveštavamo vas da su se isplaćivanja počela realizovati za 1, 126 osoba od ukupno 1 748 koji su [...]


Saudijska Arabija odbacila je pretnje da će biti kažnjena zbog nestanka novinara Džamala Kašogija u Istanbulu i poručila da će "oštrim merama" uzvratiti na bilo koje sankcije, prenela je u nedelju saudijska državna novinska agencija.\nRijad se oglasio dan nakon što je američki predsednik Donald Tramp zapretio "žestokom kaznom" ako se ispostavi da je Kašogi, istaknuti kritičar saudijskih vlasti sa stalnim boravkom u Sjedinjenim Državama, ubijen u saudijskom konzulatu u Istanbulu.\n"Kraljevstvo potpuno odbacuje sve pretnje i pokušaje podrivanja, ili pretnjom uvođenja ekonomskih sankcija, političkim pritiskom i ponavljanjem lažnih optužbi", prenela je saudijska novinska agencija, pozivajući se na anonimni izvor iz vlade.\n"Kraljevstvo takođe potvrđuje da će na bilo koju meru odgovoriti većom merom i da ekonomija kraljevstva ima uticajnu i ključnu ulogu u globalnoj ekonomiji", naveo je izvor.\nZbog pretnje kaznenim merama, berza najvećeg izvođača nafte u svetu izgubila je i do 33 milijarde dolara vrednosti tokom trgovine u nedelju, što je prvi nagoveštaj ekonomske štete koju bi Rijad mogao da pretrpi zbog cele situacije.\nTurska veruje da je Kašogi ubijen u konzulatu i da je njegovo telo raskomadano i uklonjeno, što Saudijska Arabija demantuje.\nVisoki član saudijske vladajuće porodice, princ Kaled al-Faisal je o nestanku novinara razgovarao sa turskim predsednikom Redžepom Tajipom Erdoganom, prenela je agencija Rojters. Detalji razgovora nisu poznati.


RTS\t12.03.2017 17:09\nZvezda u nedelju od 17 časova igra na stadionu "Rajko Mitić" protiv Javora i želi pobedu kako bi zadržala šest bodova prednosti u odnosu na Partizan. Ekipa Miodraga Božovića je u sredu u Novom Sadu nadoknadila dva gola zaostatka iz prvog poluvremena i pobedila Vojvodinu sa 3:2, a ; Javor je kao domaćin pobedio Borac sa 2:0.\nPartizan od 13 časova igra u Lučanima i želi da nastavi seriju od 21 utakmice bez poraza kako bi ostao u trci za "večitim" rivalom. Crno-beli su u sredu pobedili Metalac sa 3:0, a Mladost je izgubila od Bačke sa 0:1.\nFudbaleri Vojvodine igraju u ponedeljak od 16.30 u Gornjem Milanovcu protiv Metalca i pokušaće da pobede kako bi ostali u trci za drugim mestom sa Partizanom. Novosađani žele da se vrate dobrim rezultatima posle poraza od Zvezde, a Metalac će pokušati da prekine niz od dva poraza.\nČukarički u nedelju od 15 časova igra u Čačku protiv Borca i želi dobar rezultat kako bi zadržao šansu za plasman u plej-of. "Brđani" su u prošlom kolu odigrali 1:1 sa Radom i prekinuli niz od tri pobede pa zauzimaju 10. mesto na tabeli sa 30 bodova, četiri manje od ekipa koje su na mestima koje vode u plej-of. Borac je vezao tri poraza i pretposlednji je na tabeli sa 18 bodova.


Kragujevac - SSP: Kada će FILUM dobiti zgradu - Vesti iz Kragujevca i Šumadije - Pressek.rs\nPre 4 godine država, ali i čelni ljudi Kragujevca obećali su rešavanje problema Filološko-umetničkog fakulteta u Kragujevcu, međutim, do danas se ništa nije uradilo, podsetili su članovi Inicijativnog odbora Stranke slobode i pravde u Kragujevcu.\nViše od 23 godine FILUM je najveći „podstanar” grada Kragujevca, oni svoje nastavne aktivnosti sprovode na 12 različitih lokacija, kažu u kragujevačkom odboru Stranke slobode i pravde.\n- U dugom nizu nerealizovanih rešenja poput zemljišta koje je grad dodeljivo prvo na lokacijama u ulici Kneza Miloša, zatim neposredno uz zgradu Univerziteta, pa do preseljenja u zgradu Medicinskog fakulteta, najupečatljivija ostaje odlukla iz 2015. godine od strane ministra odbrane kada je dato čvrsto obećanje da će već tokom jeseni studenti početi da koriste prostorije Doma Vojske za svoje nastavne aktivnosti. Uprkos svemu tome to se još uvek nije dogodilo, podsetio je Obrad Turković.\nOn je dodao da je 2014. godine na najvišem državnom nivou formiran savet za revitalizaciju Miloševog venca i Kneževog arsenala, na čije čelo je stao Tomislav Nikolić, tadašnji predsednik države.\n- Svedoci smo da je najveći uspeh dosadašnjeg procesa revitalizacije ovog kulturno istorijskog blaga Kragujevca omanja bista Knezu Milošu Obrenoviću, rekao je Turković.\nOn je naglasio da se Stranka slobode i pravde odriče svih političkih poena na ovoj temi i poziva vlast da slobodno pokupi sve lovorike, samo da završi ovaj posao, jer očigledno je da za ovo nisu potrebna niti nova finansijska sredstva, niti novo građevisnko zemljište, samo malo marljivosti i političke volje.\n· Ponedeljak, 25. novembar 2019. Koliko zarađuju Kragujevčani – šta kaže statistika, a šta novčanik


Analitičari: Problem sa ZSO neće blokirati rad kosovskih institucija - Kosovo Online\nAnalitičari: Problem sa ZSO neće blokirati rad kosovskih institucija\n24. Oktobar 2021. • 20:09\nUkoliko se dogodi ono što je najavila Srpska lista, da će napustiti kosovske institucije na svim nivoima, ukoliko ne bude pokrenut proces osnivanja Zajednice srpskih opština, to neće previše uticati na funkcionisanje tih institucija, ocenjuju analitičari, prenosi Koha.\nIstaživač u Demokratskom instiitutu Kosova Agnjesa Hadžiu podsetila je da poslanici Srpske liste bojkotuju zakonodavnu vlast još od uspostavljanja reciprociteta za registarske tablice,\nMeđutim, kako Hadžiu dodaje, to ne bi trebalo da uozbiljnijoj meri utiče na rad kosovske skupštine.\n"Jedina tačka na koju njihovo odsustvo u Skupštini može da utiče je kada su u pitanju zakoni od vitalnog interesa koji zahtevaju dvotrećinsku većinu. Trenutno su u proceduri dva takva, jedan o zvaničnim praznicima i drugi o visokom obrazovanje i koji je nacrt zakona koji je imao probleme u kontinuitetu i koji je prenošen iz jednog zakonodavnog tela u drugo, jer je nedostajao konsenzus sa Srpskom listom za dobijanje većine glasova srpske zajednice ", rekla je Hadžiu.\nIstraživač u Kosovskom institutu za lokalnu upravu Sadri Rmoku, kaže da, ukoliko bude Formirana Zajednica srpskih opština, treba voditi računa njenom statutu.\n"Mislim da bi ove godine trebalo da počne osnivanja ZSO, ali ne treba žuriti sa datumom. Dakle, imamo odluku Ustavnog suda i ne usuđujemo se da idemo van toga", rekao je Rmoku.\nMinistar u Vladi Kosova Goran Rakić prošle nedelje je upozorio da će napustiti institucije na svim nivoima, u slučaju da do kraja ove godine ne bude uspostavljeno Udruženje sa srpskom većinom.\nVlada Kosova Goran Rakić ZSO Igor Simić Kosovo\nVlada Kosova protiv UNMIK\nUNMIK je ovde jer Ujedinjene nacije odbijaju da suspenduju njegov mandat, iako je UNMIK od proglašenja nezavisnosti Kosova nepotreban i nema izvršna ovlašćenja, saopšteno je iz Vlade Kosova za Radio Slobodna Evropa.\nPetković: Srbija će već na sledećem sastanku u Briselu zahtevati konkretne poteze za formiranje ZSO\nVučić s patrijarhom Porfirijem: Suočavamo se sa neviđenom histerijom, diplomatija više ne postoji\nNiz dojava o bombama u beogradskim bolnicama\nPendarovski pisao Vartolomeju: Prihvatanjem naše crkve u kanonsko jedinstvo ispravljate istorijsku nepravdu\nHaradinaj poručio osuđenima u Hagu da budu jaki\nNovo preteće pismo: Udružili smo se sa Albancima da miniramo lokacije u Beogradu\nHasani: Uslovi za prijem Kosova u SE biće vraćanje imovine Visokim Dečanima i formiranje ZSO


četvrtak, 16 februar 2017 12:28\nKonferencija za medije Kluba poslanika Demokratske partije socijalista\nKlub poslanika Demokratske partije socijalista održaće konferenciju za medije u četvrtak, 16. februara 2017. godine, sa početkom u 15.00 sati, na press poziciji u holu crnogorskog parlamenta.\nsrijeda, 15 februar 2017 19:11\nObraćanje predsjednika Ivana Brajovića povodom dešavanja u Skupštini Crne Gore\nPredsjednik Skupštine Crne Gore Ivan Brajović obratio se medijima povodom današnjih dešavanja u Skupštini Crne Gore.\nsrijeda, 15 februar 2017 13:55\nZavršena sjednica Prvog vanrednog zasijedanja Skupštine Crne Gore u 2017. godini\nSkupština usvojila predloge odluka Administrativnog odbora\nsrijeda, 15 februar 2017 11:39\nPredsjednik Skupštine Crne Gore čestitao Dan državnosti Srbije\nPredsjednik Skupštine Crne Gore Ivan Brajović uputio je povodom 15. februara Dana državnosti Republike Srbije, čestitku Maji Gojković, predsjednici Narodne skupštine Republike Srbije.\nutorak, 14 februar 2017 14:22\nPredsjednik Skupštine primio predsjedavajućeg Vijeća ministara BiH\nPredsjednik Skupštine Crne Gore Ivan Brajović primio je danas u Podgorici predsjedavajućeg Vijeća ministara Bosne i Hercegovine Denisa Zvizdića.\nponedjeljak, 13 februar 2017 18:47\nSjednica Prvog vanrednog zasijedanja u 2017. godini\nponedjeljak, 13 februar 2017 17:09\nPredsjednik Skupštine Crne Gore primiće predsjedavajućeg Vijeća ministara Bosne i Hercegovine\nPredsjednik Skupštine Crne Gore Ivan Brajović primiće predsjedavajućeg Vijeća ministara Bosne i Hercegovine Denisa Zvizdića, u utorak 14. februara 2017. godine u Vili "Gorica" u 13.00 sati.\nponedjeljak, 13 februar 2017 17:01\nPredsjednik Skupštine sa novom šeficom Misije OEBS-a u Crnoj Gori\nPredsjednik Skupštine Crne Gore Ivan Brajović primio je danas novoimenovanu šeficu Misije Organizacije za evropsku bezbjednost i saradnju (OEBS) u Crnoj Gori ambasadorku Mariz Davije. Predsjednik Brajović je sagovornici poželio uspješan rad u Crnoj Gori i istakao značaj nastavka dobre saradnje sa OEBS-om.\nponedjeljak, 13 februar 2017 13:45\nKabinet predsjednika Skupštine Crne Gore: Saopštenje\nGlavni specijalni tužilac Milivoje Katnić podnio je Skupštini Crne Gore zahtjev za odobrenje za krivično gonjenje i određivanje pritvora protiv Andrije Mandića i Milana Kneževića poslanika u Skupštini Crne Gore.\nStrana 192 od 202


NP “OTADŽBINA” : Vučić kuka zbog takse, a prečutkuje vojsku Kosova! – Balkanekspresrb.rs\nNarodni pokret Srba sa KiM “Otadžbina”, koji je i član Saveza za Srbiju smatra da Zapad, pre svega SAD ucenjuje srpsku vlast zbog brojnih korupcionaško-kriminalno-pljačkaških afera.\nZbog toga traže da Srbija potpiše sveobuhvatni sporazum sa Kosovom. Te afere se odnose na nelegalnu trgovinu oružjem, sumnjive i problematične tendere, kao i na nedorečenosti aktuelnog režima kada je u pitanju ubistvo Olivera Ivanovića, navodi opozicioni pokret „Otadžbina”.\nOtadžbina optužuje predsednika Srbije da će navodno „prihvatiti nemački model za status Кosova i Metohije zbog daljeg opstanka na vlasti“. Ali jednu stvar previđa. Onog časa kada bude predao Кosovo i Metohiju on Zapadu više nije potreban:\n“Stalna kuknjava Aleksandra Vučića zbog taksi Prištine od 100 posto već je dosadila građanima Srbije. U isto vreme predsednik ne pominje nešto što je mnogo gore za Srbiju – a to je formiranje vojske Кosova“, navodi ovaj pokret.\nKao razlog za to vide i tvrde da se sa formiranjem vojske Кosova „složio Aleksandar Vučić a sa taksama nije“, a samog predsednika optužuju za „kukavičluk“ zbog neuvođenja recipročnih mera Prištini.\n„Radi poređenja, slično bi bilo kada bi Gvatemala uvela sankcije SAD a Donald Tramp zbog toga jadikovao i zapomagao. Normalno je da bi SAD uvele Gvatemali recipročne mere za razliku od Srbije“.\nPodsetili su na tri, kako ocenjuju, „ključna stava Saveza po pitanju Кosova i Metohije“:\n„Rešenje statusa Кosova i Metohije mora da bude u skladu sa Rezolucijom 1244 SB. Sudbina Кosova i Metohije ne sme da bude u suprotnosti sa Ustavom Republike Srbije koji kaže da je КiM neotuđivi i nedeljivi deo teritorije Republike Srbije. Nikakav referendum po pitanju Кosova i Metohije Savez za Srbiju neće priznati“.♦\nBJESOVI ove subote nastupaju u Garaži


Rukometaši Srbije igraju pripremni meč sa Egiptom\nIzvor: RTS, 28.Dec.2019, 12:06 (ažurirano 02.Apr.2020.)\nMuška rukometna reprezentacija Srbije igra od 18 časova na Banjici pripremni meč protiv slekcije Egipta. Prenos je na Drugom programu RTS, a strim na RTS Planeti.\nTo je prva provera "orlova" u sklopu priprema za Evropski šampionat, koji se od 9. januara održava u Austriji, Švedskoj i Norveškoj.\nSelektor Nenad Peruničić u tom meču neće moći da računa na četiri igrača, koji do kraja >> Pročitaj celu vest na sajtu RTS << godine imaju obaveze u nemačkom prvenstvu.\nStoga će meč sa jednom od najboljih afričkih selekcija, koja u poslednje vreme beleži odlične rezultate u svim kategorijama, biti prilika da se proveri forma mlađih igrača, poput Nikolića, Kolakovića, Milića i Sretenovića.\nPosle duela u Beogradu, isti ovi rivali odigraće prijateljsku utakmicu i u nedelju, u niškoj dvorani "Čair".\nMeč na Banjici počinje u 18 sati, uz prenos na RTS 2.\nRTS: Poraz rukometaša Srbije od Egipta\nPodržite "orlove", besplatno na Egipat na Banjici i Čairu\nIzvor: Sportske.net, 28.Dec.2019\nU okviru prve faze priprema za EP u rukometu naša reprezentacija igra protiv Egipta dve pripremne utakmice...Evropsko prvenstvo u rukometu počinje 9. januara, a igra se u Švedskoj, Austriji i Norveškoj...Naša reprezentacija igraće dve pripremne utakmice protiv Egipta i to na našem terenu, a bićemo...


Kako je objavio Telegraf, ostalo je da se otklone još samo neke papirološke stavke u Fudbalskom savezu Kazahstana, kako bi se transfer kompletirao. U načelu, između saradnje veziste i pomenutog kluba ne postoji nijedna prepreka i on će, kad se administrativni deo kompletira, potpisati ugovor na dve godine.\nTo praktično znači da će stručni štab Partizana na čelu sa Savom Miloševićem moći da računa na Zorana Tošića u predstojećim duelima sa TSC, Proleterom i Crvenom zvezdom u večitom derbiju, posle čega će fudbaler napustiti klub i priključiti se Kairatu.\nMomenat pre nego što se lopta zaplela u mrežu\nDo pomenutog raspleta je došlo usled niza okolnosti, koje su prethodile viđenom razlazu između igrača i kluba iz Humske. Iako je tokom minule sedmice (u četvrtak, preciznije) započeo pregovore i sa Partizanom o eventualnom nastavku saradnje, pošto mu važeći ugovor ističe na kraju tekuće sezone, Tošić jednostavno nije našao zajednički jezik sa čelnicima crno-belih.\nPrvi sastanak protekle sedmice je doneo samo “opipavanje pulsa”, a drugi se naprosto nije ni dogodio, jer Tošića iz Humske niko nije ni pozvao, što je bio jasan znak da je želja jednostrana, te je odlučio da prihvati poziv Kairata.\nKazahstanci su, naravno, pratili situaciju i još početkom protekle sedmice kontaktirali Tošića i to tako što ga je prvo pozvao lično predsednik kluba, da bi potom u Beograd stigao i sportski direktor ne bi li ga ubedio da prihvati poziv i obuče dres Kairata.\nKairat je na sto stavio veći novac nego što je Tošić po važećem ugovoru imao u Partizanu, ali i saradnju na dve godine, što je fudbaleru možda bilo još bitnije nego zarada, te je na kraju dogovor utanačen, pa će se vezista priključiti još jednom “partizanovcu” u redovima Kairata – Nebojši Kosoviću.\nU protekle dve i po sezone, Zoran Tošić je odigrao 80 utakmica za Partizan u svim takmičenjima, postigao je 26 golova i upisao 17 asistencija.